title: HMS Hardy (R08)

text: "HMS Hardy" liittyi koeajojen päätyttyä syyskuussa 1942 Kotilaivastoon koulutettavaksi. Alus saattoi 14. lokakuuta taistelulaiva "HMS Ansonia" yhdessä "HMCS Haidan", "HMCS Iroquoisin", "HMS Januksen" ja "HMS Vigilantin" kanssa matkalla Huippuvuorille. Se suojasi 23. marraskuuta Kuolaan matkannutta saattuetta JW54B, josta se erkani 2. joulukuuta palaten itsenäisesti Scapa Flowhun.


title: HMS Hardy (R08)

text: Alus liittyi 21. tammikuuta 1945 Akureyrissä Islannissa saattueeseen JW56A suojausosaston johtoalukseksi. Saavuttuaan Kuolan niemimaalle 28. tammikuuta se lähti suojueen kanssa liittyäkseen saattueeseen JW56B, joka oli joutunut Werwolf-ryhmän sukellusveneiden kohteeksi Karhusaaren lähistöllä. Seuraavana päivänä se liittyi uuteen saattueeseen.


title: HMS Hardy (R08)

text: "HMS Hardyyn" osui 30. tammikuuta Saksan laivaston sukellusveneen "U-278" laukaisema akustinen T5 torpedo (GNAT), joka tuhosi aluksen perän. "HMS Venus" upotti aluksen torpedoimalla pelastettuaan sen eloonjääneet.


title: HMCS Algonquin

text: HMCS Algonquin (viirinumero R17) oli Kanadan laivaston V-luokan hävittäjä, joka palveli toisessa maailmansodassa. Aluksen köli laskettiin 8. lokakuuta 1942 nimellä "HMS Valentine". Se siirrettiin Kanadan laivastolle, jolloin alus nimettiin "HMCS Algonquiniksi". Alus muutettiin 1953 tyypin 15 nopeaksi sukellusveneentorjuntafregatiksi viirinumerolla 224.


title: HMCS Algonquin

text: Alus tilattiin 1. syyskuuta 1942 John Brown and Companyltä Clydebankista Glasgowista osana 8. Hätälaivuetta (). Sen köli laskettiin 8. syyskuuta, jolloin sen nimenä piti olla "HMS Kempenfelt". Nimi kuitenkin vaihdettiin "HMS Valentineksi" ennen aluksen vesillelaskua 2. syyskuuta 1943. Alus kuitenkin siirrettiin Kanadan laivastolle, joka otti sen palvelukseensa 28. helmikuuta 1944 nimettynä "HMCS Algonquiniksi".


title: HMCS Algonquin

text: "HMCS Algonquin" otettiin 28. helmikuuta 1944 palvelukseen sijoitettuna Kotilaivaston 26. Hävittäjälaivueeseen. Alus aloitti koeajot, joiden päätyttyä maaliskuussa se siirtyi Scapa Flowhun koulutettavaksi. Koulutuksen päätyttyä huhtikuussa se liittyi laivueeseensa.


title: HMCS Algonquin

text: Alus määrättiin välittömästi Normandian maihinnousuun sijoitettuna itäisen maihinnousuosaston Force J:hin. Se saattoi 6. huhtikuuta "HMS Savagen", "HMS Wizardin", "HMS Wakefulin", "ORP Piorunin" ja "ORP Błyskawican" kanssa lentotukialus "HMS Furiousia" ja "HMS Searcheria" sekä risteilijä "HMS Berwickiä" iskettäessä Norjan rannikolla Kristiansundin edustan meriliikenteeseen. Iskussa upotettiin kaksi kauppa-alusta. Operaatiosta vapauduttuaan alus siirtyi laivueensa mukana Kanaaliin alueelle osaksi Force J:tä.


title: HMCS Algonquin

text: Toukokuun alus osallistui laivueensa kanssa erilaisiin maihinnousuharjoituksiin sekä lopulta kertaukseen, johon osallistui koko itäinen maihinnousuosasto. Kesäkuun alussa se siirtyi Solentiin saamaan ohjeita, joiden perusteella se määrättiin suojaamaan saattuetta J11 yhdessä rannikkotykkiveneiden ja kahden moottoritorpedoveneen kanssa.


title: HMCS Algonquin

text: Saattue J11, johon kuuluivat maihinnousualus "HMS Hilary" (Force J:n lippulaiva), kutteri sekä kolme suurta maihinnousun tukilaivaa, lähti 5. kesäkuuta kohti Juno rantaa, jonka edustalle se saapui seuraavana aamuna. "HMCS Algonquin" tuki "HMCS Siouxin" kanssa maihinnousua tykistöllään. Alus osallistui maihinnousun tukemiseen ja suojaamiseen, kunnes se vapautui 27. kesäkuuta operaatiosta palaten laivueensa mukana Kotilaivastoon.


title: HMCS Algonquin

text: 10. elokuuta "HMCS Algonquin" saattoi "HMS Myngsin", "HMS Vigilantin", "HMS Verulamin", "HMS Volagen", "HMS Viragon", "HMS Scourgen" ja "HMCS Siouxin" kanssa lentotukialus "HMS Indefatigablea", saattutukialuksia "HMS Trumpeteria" ja "HMS Nabobia" sekä risteilijöitä "HMS Kentiä" ja "HMS Devonshireä" osaston iskiessä lähellä Kristiansundin pohjoispuolella olleeseen Gossenin lentokentälle sekä alueen meriliikenteeseen. Alus suojasi 17. elokuuta Kotilaivaston mukana Kuolaan matkannutta saattuetta JW59 sekä osallistui iskuun Norjan vuonoissa piileskelevää Saksan laivaston taistelulaivaa "Tirpitziä" vastaan.


title: HMCS Algonquin

text: Palveluksen Kotilaivastossa jatkuessa alus saattoi 17. syyskuuta "HMS Marnen", "HMS Meteorin", "HMS Milnen", "HMS Musketeerin", "HMS Saumarezin", "HMS Scorpionin", "HMS Venuksen", "HMS Verulamin", "HMS Volagen" ja "HMCS Siouxin" kanssa taistelulaiva "HMS Rodneya", risteilijä "HMS Diademia", saattuetukialukset "HMS Campaniaa" ja "HMS Strikeria" suojattaessa Kuolaan matkannutta saattuetta JW60 sekä sieltä palaavaa saattuetta RA60. Alus erkani 3. lokakuuta saattueesta suojauksen mukana palaten Scapa Flowhun.


title: HMCS Algonquin

text: Alus saattoi 14. lokakuuta risteilijä "HMS Euryaluksen" sekä hävittäjien "HMS Volagen", "HMCS Siouxin", "HMS Scorpionin" ja "HMS Serapiksen" kanssa saattuetukialuksia "HMS Trumpeter" ja "HMS Fencer", jotka muodostivat operaatio Lycidaksen Norjan rannikon miinoitusosaston Force 9:n. Se saattoi 26. lokakuuta risteilijä "HMS Mauritiuksen" ja "HMS Myngsin", "HMS Venuksen", "HMS Verulamin", "HMS Volagen" ja "HMCS Siouxin" kanssa lentotukialus "HMS Implacablea" iskettäessä Sandnessjoeniin, Bodohön ja Rorvikiin. Iskuissa upotettiin Rorvikissa Saksan laivaston emäalus "Karl Meyer".


title: HMCS Algonquin

text: "HMCS Algonquin" osallistui 12. marraskuuta Listerfjordissa hyökkäykseen rannikkosaattuetta KS357 vastaan, jolloin kaksi rahtialusta ja viisi niitä saattanutta alusta upotettiin. Se osallistui seuraavaan iskuun Norjan rannikolle Namsoksen pohjoispuolelle Mosjoeniin 27. marraskuuta, jolloin kolme alusta upotettiin. Kaksi upotetuista aluksista kuljetti venäläisiä pakkotyössä olleita sotavankeja, joista monet saivat surmansa.


title: HMCS Algonquin

text: Joulukuussa alus suojasi Kotilaivaston mukana Kuolaan matkanneita ja sieltä palaavia saattueita. Se saattoi 8. joulukuuta lentotukialusosastoa, joka iski Haugesundiin.


title: HMCS Algonquin

text: 1. tammikuuta 1945 "HMCS Algonquin" liitettiin Kuolaan matkanneen saattueen JW63 kaukosuojausosastoon, jonka muut alukset olivat "HMS Diadem", "HMS Vindex", "HMS Myngs", "HMS Savage", "HMS Scourge", "HMS Serapis", "HMS Zambesi" ja "HMS Zebra". Alus saapui 8. tammikuuta saattueen mukana Kuolan niemimaalle kohtaamatta vihollista. Se liittyi 11. tammikuuta palaavaan saattueeseen RA63, josta alus erkani 21. tammikuuta saavuttuaan Britteinsaarille. Matkalla ei kohdattu vihollista, mutta myrsky pakotti saattueen hakeutumaan suojaan Färsaarille.


title: HMCS Algonquin

text: Alus jatkoi palvelustaan Kotilaivastossa, kunnes se palasi maaliskuussa Kanadaan. Huhtikuussa alus määrättiin Brittiläiseen Tyynenmeren laivastoon, mutta ennen lähtöään se siirrettiin Halifaxiin telakalle. Alus ei siten ehtinyt liittymään laivastoon ennen Japanin antautumista.


title: HMCS Algonquin

text: Alus päätettiin 1954 muuttaa sukellusveneentorjuntafregatiksi, jonka työn valmistuttua se jatkoi palvelustaan Kanadan laivastossa. Alus siirrettiin 1960-luvun alussa reserviin. Alus poistettiin palveluksesta 1. huhtikuuta 1970 ja se myytiin romutettavaksi Taiwaniin. Alus lähti 21. huhtikuuta 1971 hinattuna Kanadasta Kaoshiangiin romuttajalle.


title: Haleh Sahabi

text: Haleh Sahabi (1957 – 1. kesäkuuta 2011) oli iranilainen ihmisoikeus- ja demokratia-aktivisti. Hän oli Ezatollah Sahabin tytär. Haleh Sahabi kuoli isänsä hautajaisissa sydämenpysähdykseen.


title: Haleh Sahabi

text: Sahabi syntyi vuonna 1957 Tehranissa, Iranissa. Hänen isänsä Ezatollah Sahabi oli poliitikko ja hänen äitinsä Zahra Ataein eno oli Mehdi Bazargan. Haleh Sahabi oli naimisissa Mohammad Shamekhin kanssa ja heillä oli poika nimeltä Yahya.


title: Haleh Sahabi

text: Sahabi oli "Mothers for Peace" -ryhmän jäsen, ja hän kampanjoi ahkerasti naisten oikeuksien puolesta. Hänet pidätettiin 5. elokuuta 2009, kun Mahmud Ahmadinežad oli valittu jatkokaudelle Iranin presidentiksi. Sahabi oli yksi hallituksen vastaisista mielenosoittajista. Hän sai kahden vuoden vankeustuomion, mutta hänet vapautettiin väliaikaisesti isänsä hautajaisiin.


title: Haleh Sahabi

text: Isänsä Ezattollah Sahabin hautajaisissa Sahabin kerrotaan joutuneen riitaan useiden Basij-miliisien kanssa. Hänen poikansa Yahya Shamekhin mukaan


title: Haleh Sahabi

text: "Kun veimme isoisäni ruumista hautajaisseremoniaan, viranomaiset yrittivät estää seremonian, jolloin tunnelma muuttui hyvin levottomaksi... Lopulta he sieppasivat ruumiin väkivalloin ja veivät sen pois. Sitten äitini kaatui maahan ja meni tajuttomaksi. Lääkäri kertoi hänen kuolleen sydänkohtaukseen."


title: Haleh Sahabi

text: Erään nimettömänä pysyvän toimittajan mukaan "suuri määrä" turvallisuusjoukkoja pahoinpiteli useita surijoita, joukossa Sahab. Iranin ihmisoikeusjärjestö antoi julkilausuman, jossa tapahtumaa kuvattiin ”tragediaksi”, joka osoittaa ”syvää halveksuntaa perinteitä kohtaa, jotka kuuluvat kaikille iranilaisille”. Järjestö on pyytänyt Iranin oikeuslaitosta tutkimaan tapausta ja kieltämään turvallisuusjoukkojen osallistumisen hautajaisiin sekä kaiken fyysisen ja henkisen väkivallan hautajaisissa.


title: Haleh Sahabi

text: Turvallisuusjoukkojen päällikkö Alireza Janeh kiistää hautajaisissa olleen minkäänlaisia yhteenottoja. Hänen mukaansa Sahab kuoli sydänvaivoihin, joita oli pahentanut "stressi ja lämmin sää".


title: HMCS Sioux

text: HMCS Sioux (viirinumero R64) oli Kanadan laivaston V-luokan hävittäjä, joka palveli toisessa maailmansodassa.


title: HMCS Sioux

text: Alus tilattiin 1. syyskuuta 1941 J. Samuel White and Companylta Cowesista Isle of Wightilta osana 8. hätälaivuetta (). Sen köli laskettiin 31. lokakuuta 1942 ja alus laskettiin vesille 14. syyskuuta 1943 nimellä "HMS Vixen". Se siirrettiin 5. maaliskuuta 1944 Kanadan laivastolle ja alus nimettiin palvelukseen otettaessa 21. helmikuuta "HMCS Siouxiksi".


title: HMCS Sioux

text: "HMCS Sioux" oli maaliskuussa 1944 koulutettavana Kotilaivastossa ennen liittymistään 26. hävittäjälaivueeseen. Huhtikuussa alus osallistui Kotilaivaston mukana raskaiden pinta-alusten suojaamiseen sekä partiointiin, kunnes se toukokuussa määrättiin osaksi Normandian maihinnousua varten muodostettua itäisen osaston Force J:tä. Alukselle määritettiin maalit St. Aubin-Sur-Merin alueelta.


title: HMCS Sioux

text: Alus siirrettiin laivueen mukana Kanaalin alueelle. Se osallistui 2.-3. toukokuuta Force O:lle, S:lle, J:lle ja G:lle pidettyyn viimeistelyharjoitukseen, jossa testattiin kiinnittymistä, kuormausta ja maihinnousualusten kanssa toimimista. Alus osallistui 4. toukokuuta maihinnousuharjoitukseen Brackleshamissa oman osastonsa mukana sekä 18. toukokuuta Force S:lle, G:lle ja J:lle järjestettyyn suojausharjoitukseen Brightonissa. Harjoitusten päätyttyä alus siirtyi Solentiin odottamaan maihinnousun aloittamista.


title: HMCS Sioux

text: "HMCS Sioux" ja "HMS Vigilant" liittyivät 4. kesäkuuta saattueeseen J2 valmistautuen suojaamaan Kanaalin ylityksen. Saattueen muodostivat 7. miinanraivaajalaivue, neljä raivaajaa, neljä partiovenettä ja 2. BYMS-viirikkö. Merelle lähtöä viivästytettiin vuorokausi huonon sään vuoksi ja osasto lähti merelle vasta 5. kesäkuuta suunnaten Juno rannalle. "HMCS Sioux" liittyi seuraavana päivänä paluumatkalla saattueeseen J4 siirtyen tulitukialueelle, jossa se ampui ennalta merkittyihin maaleihin tulisuunnitelman mukaisesti.


title: HMCS Sioux

text: Alus ei kyennyt tuhoamaan 10. kesäkuuta Saksan laivaston Le Havren länsipuolella miinanlaskussa ollutta osastoa Puolan laivaston "ORP Krakowiakin" sekä fregatti "HMS Duffin" ja rannikkojoukkojen moottoritorpedoveneiden kanssa. Operaatiosta vapauduttuaan alus palasi Kotilaivastoon, jonka mukana se jatkoi partiointi tehtäviään.


title: HMCS Sioux

text:
"HMCS Sioux" lähti 6. huhtikuuta 1945 Halifaxiin huollettavaksi. Palvelukseen palattuaan alus siirrettiin Kanadan länsirannikolle Esquimaltiin. Se poistettiin palveluksesta 27. helmikuuta 1946 ja alus siirrettiin reserviin. Alus palautettiin modernisoinnin jälkeen palvelukseen 1950. Vuosina 1951-1955 alus osallistui Yhdistyneiden kansakuntien johtamiin Korean vastaisiin toimiin, joista vapauduttuaan se palveli koulutustehtävissä.
Alus poistettiin palveluksesta 30. lokakuuta 1963 ja se myytiin 1965 romutettavaksi Italiaan. Portugalilainen hinaaja "Praia Grande" vei aluksen La Speziaan Italiaan, jonne se saapui 28. elokuuta romutettavaksi.


title: Robert Hichens

text: Robert Hichens (16. syyskuuta 1882 – 23. syyskuuta 1940) oli yksi RMS Titanicilla mukana olleista kansimiehistä ja oli Titanicin ruorissa kun laiva törmäsi jäävuoreen 14. huhtikuuta 1912. Hichens komennettiin pelastusveneeseen 6. Laivan upottua Hichens kieltäytyi veneen matkustajien pyynnöstä huolimatta palaamasta pelastamaan meressä olleita ja muun muassa veneessä ollut Molly Brown oli uhannut heittää hänet yli laidan. Hichens joutui kuulusteluihin, joissa hän todisti ettei ollut haukkunut meressä olleita ruumiita kankeiksi ja että hän oli saanut toiselta perämieheltä Charles Lightollerilta ja kapteeni Edward Smithiltä käskyn soutaa kohti valoa, jonka neljäs perämies Joseph Boxhall oli nähnyt horisontissa. Hichens vapautui häntä kohtaan esitetyistä syytöksistä.


title: Robert Hichens

text: Hichens kuoli vuonna 1940 sydänkohtaukseen hänen ollessa mukana SS English Traderilla, joka oli ankkurissa Aberdeenin lahden liepeillä.


title: Robert Hichens

text: Syyskuussa 2010 Hichensin nimi tuli jälleen esiin kun Charles Lightollerin pojantytär Louise Patten kertoi lehdistölle kirjansa "Good as Gold" julkistamistilaisuudessa, että Lightollerin päiväkirjan mukaan Hichens oli jäävuorta väistettäessä tulkinnut väärin ensimmäisen perämiehen William Murdochin käskyn ja oli kääntänyt ruoria vahingossa oikealle eikä vasemmalle, mikä olisi aiheuttanut laivan osumisen jäävuoreen. Britannian tiedustelupalvelu kuitenkin todisti, että kuudes perämies James Paul Moody olisi valvonut Hichensin tekoja ja ilmoittanut Murdochille, että käsky oli tulkittu oikein. Myös Hichensin lapsenlapsenlapsi Sally Nilsson kyseenalaisti Pattenin väitteen.


title: Daniel Köllerer

text: Daniel Köllerer (s. 17. elokuuta 1983 Wels) on itävaltalainen entinen tennispelaaja. Parhaimmillaan hän sijoittui ATP-maailmanlistalla sijalle 55 lokakuussa 2009. Grand Slam -turnauksen kolmannelle kierrokselle hän selviytyi Yhdysvaltain avoimissa 2009. Hän voitti urallaan kuusi ATP-haastajaturnausta kaksinpelissä.


title: Daniel Köllerer

text: Toukokuussa 2011 Köllerer tuomittiin elinikäiseen kilpailukieltoon ja 100 000 dollarin sakkoihin ottelutulosten järjestämisestä. Aikaisemmin, vuonna 2006 Köllerer oli saanut kuuden kuukauden kilpailukiellon huonon käytöksen takia. Köllerer teki elinikäisestä kilpailukiellosta valituksen, joka kuitenkin hylättiin. Sen sijaan hänen maksettavakseen määrätty sakko peruttiin.


title: HMS Bacchante

text: HMS Bacchante on ollut kuuden Britannian Kuninkaallisen laivaston aluksen ja yhden tukikohdan nimenä.


title: Margaret (Connaughtin prinsessa)

text: Connaughtin prinsessa Margaret (Margaret Victoria Charlotte Augusta Norah, "Margaret of Connaught") 15. tammikuuta 1882 Bagshot Park, Surrey, Iso-Britannia – 1. toukokuuta 1920 Tukholman linna, Ruotsi) oli brittiläinen prinsessa, joka avioitui vuonna 1905 Ruotsin tulevan kuninkaan Kustaa VI Aadolfin kanssa.


title: Margaret (Connaughtin prinsessa)

text: Prinsessa Margaretista tuli avioliiton johdosta Ruotsin kruununprinsessa Margareta vuonna 1907, mutta koska hän kuoli appensa kuningas Kustaa V:nen vielä hallitessa hänestä ei tullut koskaan Ruotsin kuningatarta. Prinsessa Margaretan isä oli kuningatar Viktorian kolmas poika Arthur ja hänen äitinsä oli Preussin prinsessa Louise Margaret. Äitinsä kautta prinsessa Margaret oli Saksan viimeisen keisarin pikkuserkku ja isänsä kautta sukua muun muassa miehensä toiselle puolisolle Louise Mountbattenille. Aviopuolisonsa kanssa, urheilua ja kuninkaallisen tradition mukaista hyväntekeväisyyttä harrastava, kruununprinsessa edusti ensimmäisen maailmansodan aikaisessa Ruotsissa, hovin anglofiilistä siipeä, kuningas Kustaan puolison kuningatar Viktorian edustaessa saksalaismielisiä voimia.


title: Margaret (Connaughtin prinsessa)

text: Kruununprinsessa ja kruununprinssi saivat lyhyen avioliittonsa aikana viisi lasta:


title: Margaret (Connaughtin prinsessa)

text: Kruununprinsessa Margareta kuoli vappuna 1920 yllättäen odottaessaan kuudetta lastaan.


title: Rolling in the Deep

text: "Rolling in the Deep" on englantilaisen laulaja-lauluntekijä Adelen kappale ja 29. marraskuuta 2010 julkaistu single hänen toiselta studioalbumiltaan "21". Kappaleen ovat kirjoittaneet ja tuottaneet Adele ja Paul Epworth. "Rolling in the Deep" voitti kolme Grammy-palkintoa 12. helmikuuta 2012, kategorioissa vuoden levytys, vuoden kappale ja vuoden musiikkivideo. Maailmanlaajuisesti kappale oli 8,2 miljoonalla kopiolla vuoden 2012 myydyin digitaalinen single.


title: Rolling in the Deep

text: "Rolling in the Deep" sijoittui Isossa-Britanniassa ja Irlannissa parhaimmillaan toiseksi. Listaykköseksi kappale on päässyt muun muassa Yhdysvalloissa, Kanadassa, Saksassa, Italiassa, Alankomaissa, Sveitsissä ja Suomessa. Lisäksi kappale on sijoittunut kolmanneksi Australiassa, Ranskassa, Itävallassa, Tanskassa ja Uudessa-Seelannissa. Kymmenen parhaan joukkoon se pääsi muun muassa Espanjassa, Norjassa ja Slovakiassa.


title: Danzig III: How the Gods Kill

text: Danzig III: How the Gods Kill on Danzigin kolmas studioalbumi ja se julkaistiin vuonna 1992. Levyn kaikki kappaleet ovat yhtyeen johtohahmon/laulajan Glenn Danzigin käsialaa. Albumin tuottivat Rick Rubin ja Glenn Danzig ja se julkaistiin Def American -levy-yhtiön nimissä. Kappaleista "Bodies", "How the Gods Kill", "Dirty Black Summer" ja "Sistinas" julkaistiin musiikkivideot.


title: Danzig III: How the Gods Kill

text: Blues-legenda Willie Dixon oli lupautunut vierailemaan kappaleella "Heart of the Devil", mutta hän kuoli ennen äänitysten aloittamista. Sekä albumin, että Dirty Black Summer -singlen kansitaiteesta vastasi sveitsiläinen kulttitaiteilija H. R. Giger.


title: Danzig III: How the Gods Kill

text: Kaikki kappaleet kirjoittanut Glenn Danzig.


title: Leon Shamroy

text: Leon Shamroy (16. heinäkuuta 1901 New York, New York – 7. heinäkuuta 1974 Los Angeles, Kalifornia) oli yhdysvaltalainen elokuvaaja. Hän aloitti elokuvateollisuuden palveluksessa laboratorioapulaisena Foxilla 1920-luvun alussa. Shamroy siirtyi Pathélle, jossa ollessaan hän kuvasi muun muassa useita Charles Hutchisonin ohjaamia elokuvia. Shamroy palasi Foxin palvelukseen vuonna 1940 ja erikoistui Technicolor-kuvaamiseen. Vuonna 1953 hän kuvasi Foxin ensimmäisen CinemaScope-elokuvan "Näin hänen kuolevan". Viimeisinä vuosinaan Shamroy kuvasi Foxin televisiosarjoja.


title: Leon Shamroy

text: Shamroy oli naimisissa näyttelijä Mary Andersonin kanssa, jonka hän oli tavannut vuonna 1944 valmistuneen "Wilsonin" kuvausten aikana. Shamroy oli kaikkiaan 18 kertaa ehdolla Oscar-palkinnon saajaksi. Palkinnon parhaasta kuvauksesta hän sai elokuvista "Musta joutsen" (1942), "Wilson" (1944), "Minun on kosto" (1945) ja "Kleopatra" (1963). Shamroy on saanut tähden Hollywood Walk of Famelle.


title: M-150 (energiajuoma)

text: M-150 on energiajuoma, jota valmistaa thaimaalainen yritys Osotspa Co Ltd, jonka omistaa Osathanugrah-perhe. Juoman valmistus aloitettiin vuonna 1985.


title: M-150 (energiajuoma)

text: M-150 on Thaimaan myydyin energiajuoma. Sen myyntialue on laaja, ja sitä myydään Thaimaassa, Kambodžassa, Laosissa, Vietnamissa, Indonesiassa, Malesiassa, Filippiineillä, Japanissa, Yhdysvalloissa, Kyproksella ja Suomessa. Juoman asema on kuitenkin vahvin Thaimaassa, jossa se hallitsi vuonna 2010 65 prosenttia energiajuomamarkkinoista. Vuoteen 2014 mennessä osuus oli laskenut 46 prosenttiin. Juoma pakataan yleisimmin pulloihin mutta joskus myös tölkkeihin. Juoman etiketissä on tyypillisesti punainen tähti -rintanappitunnus, jonka keskellä on keltainen M-kirjain ja jota reunustavat sanat "uskollisuus" (), "rohkeus" () ja "uhraus" ().


title: M-150 (energiajuoma)

text: Juomaa myydään tavallisesti lasisissa ruskeissa 150 ja 75 millilitran pulloissa. Se on hiilihapotonta, ja kofeiinipitoisuudeltaan varsin vahvaa (67 mg per 100 ml). Suomessa M-150:ä maahantuo Lynx Racing Oy, ja sitä myydään myös Ruotsissa.


title: M-150 (energiajuoma)

text: Vesi, dekstroosi, sakkaroosi, sitruunahappo, tauriini (0,4 %), kofeiini (0,07 %), unositoli, säilöntäaineet (kaliumsorbaatti), vitamiinit (B2, B3, B5, B6), väriaineet (elintarvikeväri E150d).


title: Adelen diskografia

text: Englantilainen laulaja-lauluntekijä Adele on julkaissut kaksi studioalbumia, kaksi EP-levyä ja neljätoista singleä.


title: Adelen diskografia

text:
Seuraavat Adelen kappaleet on julkaistu singleinä.
Seuraavia Adelen kappaleita ei ole julkaistu singleinä.
Seuraavia muiden artistien kappaleita, joissa Adele esiintyy toisena artistina, ei ole julkaistu singleinä, eivätkä ne esiinny Adelen albumeilla.


title: Äänilevyn historia

text: Äänilevyn historia on Pekka Gronowin ja Ilpo Saunion julkaisema kirja äänilevyn ja musiikin yhteisestä kulttuurihistoriasta. Teos ilmestyi WSOYn kustantamana vuonna 1990.


title: Michael Ramsey (arkkipiispa)

text: Arthur Michael Ramsey (14. marraskuuta 1904 – 23. huhtikuuta 1988) oli Canterburyn arkkipiispa vuosina 1961–1974. Hän toimi Cambridgen yliopiston teologian professorina vuoteen 1952 jolloin hän siirtyi Durhamin piispaksi. Vuonna 1956 hänestä tuli Yorkin arkkipiispa ja 1961 Canterburyn arkkipiispa. Ramsey oli yksi 1900-luvun merkittävimpiä anglokatolisia teologeja.


title: Michael Ramsey (arkkipiispa)

text: Hänen veljensä Frank Ramsey oli tunnettu taloustieteilijä ja matemaatikko, joka kuoli nuorena keltakuumeeseen.


title: Narvan riemukaari

text: Narvan riemukaari () on riemukaari Pietarin kaupungissa Venäjällä. Portti rakennettiin alun perin vuonna 1814 Narvan aukiolle, jonka nimi oli neuvostoaikana Statšek-aukio. Portti rakennettiin Venäjän voitettua Napoleonin. Alkuperäinen portti oli puuta, mutta se purettiin, ja portti rakennettiin uudestaan kivestä vuosina 1827–1834. Vuonna 1989 portin yhteyteen rakennettiin museo. 2000-luvulla porttia alettiin korjata, ja se saatiin alkuperäiseen kuntoon vuonna 2009. Narvan riemukaaren suunnittelijana toimi Vasili Stasov.


title: Andrzej Drozdowski

text: Andrzej Drozdowski (s. 22. syyskuuta 1950 Pabianice) on puolalainen entinen jalkapalloilija. Keskikenttäpelaajan paikkaa pelannut Drozdowski osallistui vuosina 1973–1974 Puolan maajoukkueen mukana seitsemään maaotteluun, joista ensimmäinen oli Torontossa elokuussa 1973 Kanadaa vastaan pelattu ottelu. Seurajoukkuetasolla hän edusti kolmea eri puolalaisseuraa, joista pisimpään ŁKS Łódź -seuraa yhdentoista kauden ajan.


title: Jules Furthman

text: Jules Furthman (5. maaliskuuta 1888 Chicago, Illinois, Yhdysvallat – 22. syyskuuta 1966 Kalifornia, Yhdysvallat) oli yhdysvaltalainen elokuvakäsikirjoittaja. Aikaisemmin lehtikirjoittajana toiminut Furthman aloitti elokuvien parissa vuonna 1915. Ensimmäisen maailmansodan aikana hän käytti ajan saksalaisvastaisuuden vuoksi salanimiä Jules Grinnell ja Stephen Fox. Sodan päätyttyä hän ohjasi muutamia elokuvia ennen siirtymistään takaisin käsikirjoittamisen pariin. Hän teki yhteistyötä muun muassa elokuvaohjaaja Josef von Sternbergin kanssa, jolle hän käsikirjoitti muun muassa elokuvat "Shanghain pikajuna" (1932) ja "Vaalea Venus" (1932). Alkuperäiskäsikirjoitusten lisäksi Furthman teki romaaneiden käsikirjoitussovituksia.


title: Jules Furthman

text: Furthman oli ehdolla parhaan sovitetun käsikirjoituksen Oscar-palkinnon saajaksi elokuvasta "Kapina laivalla" (1935).


title: Kuubanvarpuspöllö

text: Kuubanvarpuspöllö ("Glaucidium siju") on pöllöihin kuuluva lintu. Sitä tavataan Kuubassa. Sen luontaista elinpiiriä ovat subtrooppiset ja trooppiset kuivat metsät, kosteat metsät ja hyvin huonokuntoiset entiset metsät sekä laidunmaat ja viljelmät.


title: Kuubanvarpuspöllö

text: Sillä on kaksi alalajia:


title: Rock Mafia

text:
Rock Mafia on Paul Palmerin, Antonina Armaton ja Tim Jamesin muodostama lauluntekijä- ja tuottajaryhmä. Ryhmä on tuottanut ja kirjoittanut kappaleita monille pop- ja rock-artisteille 2000-luvun alusta alkaen. Rock Mafian tekemiä kappaleita ovat julkaisseet muun muassa Miley Cyrus, Selena Gomez, BG5 ja Sick Puppies.
Rock Mafia on auttanut monien artistien uran alussa. Rock Mafia auttoi esimerkiksi Miley Cyrusta soolouran aloittamisessa. Rock Mafian tuottamia albumeita on myyty kaiken kaikkiaan yli 100 miljoonaa kappaletta.


title: Rock Mafia

text: Vuonna 2010 Rock Mafia julkaisi ensimmäisen singlen omalla nimellään. "The Big Bang" nousi julkisuuteen varsinkin musiikkivideonsa takia, jossa Miley Cyrus ja Kevin Zegers esiintyivät. The Big Bang julkaistiin 1. marraskuuta 2010, mutta vielä toukokuussa 2011 se oli eri radio- ja musiikkitelevisiokanavoiden top-listoilla. Varsinkin Uudessa-Seelannissa "The Big Bang" on suuri hitti. Kappale esiintyy myös "Mob wives" -sarjan mainoksissa ja tunnuskappaleena.


title: Rock Mafia

text: 2011 toukokuussa Rock Mafian toinen single "Fly Or Die" julkaistiin iTunes Storessa.


title: Rock Mafia

text: Rock Mafia


title: Rock Mafia

text: Miley Cyrus


title: Rock Mafia

text:
Selena Gomez & the Scene
Demi Lovato


title: Rock Mafia

text: Sick Puppies


Rock Mafia


title: Rock Mafia

text: Aly & AJ


title: Rock Mafia

text: David Archuleta


title: Rock Mafia

text: Miranda Cosgrove


title: Rock Mafia

text: Hope 7


title: Rock Mafia

text: Hoku


title: Rock Mafia

text: Vanessa Hudgens


title: Rock Mafia

text: Patrice Rushen


title: Rock Mafia

text: Barbra Streisand


title: Rock Mafia

text: Zac Efron


title: Rock Mafia

text: Aura Dione


title: Rock Mafia

text: Stefano


title: Pertti Lindforsin juhlakirja

text: Suomalaisen filosofian ’enfant terrible’: Kriittinen ajattelija ja tiedepoliittinen keskustelija: Juhlakirja tohtori Pertti Lindforsin 75-vuotispäivänä: Monitieteinen antologia on Pertti Lindforsin vuonna 2005 ilmestynyt juhlakirja. Teoksen ovat toimittaneet Erkki Hartikainen, Kyösti Kiiskinen ja Jussi Rastas ja sen on julkaissut Luonnonfilosofian seura.


Der dialektische Materialismus und der logische Empirismus: Eine kritische und vergleichende Untersuchung (Dialektinen materialismi ja looginen empirismi) on Pertti Lindforsin vuonna 1978 hyväksytty väitöskirja.


title: Der dialektische Materialismus und der logische Empirismus

text: Lindfors esitti, että looginen empirismi, materialismi ja ontologinen realismi voidaan sovittaa yhteen ristiriidattomaksi teoriaksi. Loogisen empirismin niin sanotut mielekkyysväitteet on tällöin muotoiltava uusin käsittein.


text: Väitöskirja on eri kuin Lindfors alkuperäinen käsikirjoitus väitöskirjaksi.


text: Lindfors esitti muiden muassa seuraavat väitteet:


Seikkailuni tieteen, viinan, naisten ja politiikan parissa on Pertti Lindforsin vuonna 2003 julkaistu muistelmien ensimmäinen osa. Teoksen on käsikirjoituksesta toimittanut Veli-Pekka Leppänen.


title: Eurooppalaiset seikkailuni

text: Eurooppalaiset seikkailuni on Pertti Lindforsin vuonna 2007 julkaistu muistelmien toinen osa. Teoksen on käsikirjoituksesta toimittanut Veli-Pekka Leppänen.


title: Synti ja syöpä (albumi)

text: Synti ja syöpä on suomalaisen vuosina 1982–1984 toimineen huumoriryhmän Erkki & Aulis vuonna 2006 julkaistu albumi.


title: Synti ja syöpä (albumi)

text: Albumi sisältää uudelleenremasteroituna ryhmän 1980-luvulla julkaistut C-kasetit "Synti ja syöpä" sekä "Synti ja syöpän pojan koston paluu".


title: Formula 2 -kausi 2010

text: Formula 2 -kausi 2010 oli Formula 2 -luokan toinen kausi.


title: Formula 2 -kausi 2010

text: Sarjan mestaruuden vei brittikuljettaja Dean Stoneman. Toiseksi sijoittui toinen brittikuljettaja Jolyon Palmer ja kolmanneksi venäläinen Sergei Afanasjev.


title: 5261 Eureka

text: 5261 Eureka on pikkuplaneetta joka on 1:1 rataresonanssissa Marsin kanssa, eli sen kiertoaika suunnilleen sama kuin Marsin. Se sijaitsee planeetan radan L5 Lagrangen pisteessä. Se on siis Marsin troijalainen asteroidi. Eurekan löysivät D. H. Levy ja H. E. Holt vuonna 1990. Ennen nimeämistään asteroidi tunnettiin tunnuksella 1990 MB. Koska Eurekan absoluuttinen magnitudi (H) on 16,1, sen läpimitta on todennäköisesti kahden ja neljän kilometrin välillä.


title: Iron Monkey

text: Iron Monkey (, "Siu nin Wong Fei Hung ji: Tit Ma Lau") on vuonna 1993 ensi-iltansa saanut hongkongilainen toimintaelokuva. Elokuvan on ohjannut Yuen Woo-ping ja käsikirjoittanut Tsui Hark yhdessä Lau Tai-Mukin, Tan Cheungin ja Tang Pik-yinin kanssa. Pääosissa näyttelivät Yu Rongguang ja Donnie Yen.


title: Iron Monkey

text: Erään kiinalaiskylän korruptoituneet virkamiehet ja poliisit ovat kyllästyneitä Iron Monkey nimisen naamiosankarin tapaan ryöstää heidät ja antaa kaiken arvokkaan köyhille. Epäonnistuessaan napata hänet kylän poliisipäällikkö päättää pidättää kaikki epäilyttävät miehet. Yksi pidätetyistä on Wong Kei-Ying, jota vaaditaan nappaamaan poikansa vapauden uhalla Iron Monkey. Wong Kei-Ying kuitenkin päättää tehdä yhteistyötä naamiosankarin kanssa, kun kylään saapuu pahat Shaolin munkit, jotka yrittävät korruptoida yhä enemmän pientä kylää.


title: The Collapse of Complex Societies

text: The Collapse of Complex Societies on Joseph Tainterin vuonna 1988 julkaisema englanninkielinen tietokirja. Teos käsittelee mayojen korkeakulttuurin, Chacon kanjonin pueblointiaanikulttuurin sekä Rooman valtakunnan romahduksia verkkoteorian, energiatalouden ja kompleksisuusteorian näkökulmista. Kirjassaan Tainter rakentaa kompleksisten yhteiskuntien romahduksesta yleisen teorian, jota monissa yhteyksissä on pidetty parhaana olemassa olevana analyysinä aiheesta.


title: The Collapse of Complex Societies

text: Tainterin mukaan yhteiskuntien tarkoitus on ongelmien ratkaiseminen. Ongelmanratkaisu yhteiskunnissa tapahtuu kasvattamalla kompleksisuutta, esimerkiksi luomalla uutta infrastruktuuria tai byrokratiaa. Tätä rakennetta ei yleensä missään vaiheessa pureta, vaan uusi ongelma ratkaistaan rakentamalla uusi kerros kompleksisuutta vanhan päälle. Lisäksi kompleksisuuden kasvattaminen yhdessä paikassa vaatii vastaavia investointia usein myös jossakin toisessa osassa järjestelmää.


title: The Collapse of Complex Societies

text: Ongelmanratkaisun myötä yhteiskuntien kompleksisuus kasvaa asteittain. Lisääntyvä sosiaalinen kompleksisuus voidaan tunnistaa työnjaollisesta eriytymisestä ja erikoistumisesta, sitä säätelevien mekanismien kasvusta, symbolisen ja abstraktin viestinnän lisääntymisestä sekä sellaisen informaation tuottamiseen ja käsittelyyn erikoistuneen yhteiskuntaryhmän olemassaolosta, joka ei itse suoraan osallistu materiaaliseen tuotantoon. Informaation määrän kasvu onkin yksi kompleksisen yhteiskunnan olennaisimmista piirteistä. Maanviljelystä edeltäneet metsästäjä-keräilijä -kulttuurit edustivat hyvin alhaista kompleksisuutta, kun taas korkeakulttuurit, mukaan lukien oma teollinen yhteiskuntamme, ovat edustaneet pitkälle kehittynyttä kompleksisuutta.


title: The Collapse of Complex Societies

text: Kompleksisuuden kasvattaminen ja ylläpito on riippuvaista energiasta. Kasvava tuotanto, armeija, infrastruktuuri ja hallinto kaikki vaativat yhä lisääntyvää henkeä kohden käytössä olevaa energiamäärää. Esimerkiksi monumenttien rakentaminen ei ole mahdollista, mikäli kaikki käytössä oleva energia tarvitaan ruoan tuottamiseen.


title: The Collapse of Complex Societies

text: Tainter painottaa, että kompleksiset yhteiskunnat ovat historian anomalia: niitä on esiintynyt vain ihmisen kehityksen muutaman viimeisen vuosituhannen aikana. Useimmat niistä ovat romahtaneet verrattain lyhyen ajanjakson kuluessa. Tainter ei tarkalleen määrittele niiden synnyn syytä, mutta olettaa sen liittyvän väestönkasvuun tai johonkin muuhun ongelmaan, joka on vaatinut ongelmanratkaisua.


title: The Collapse of Complex Societies

text: Historialliset kompleksiset yhteiskunnat ovat säännönmukaisesti romahtaneet jossakin vaiheessa. Tainter luettelee useita tällaisia romahduksia, joista tunnetuimpiin kuuluvat Rooman valtakunnan ja mayojen korkeakulttuurin romahdukset. Näitä romahduksia on yritetty selittää monilla tavoin. Tainter esittelee kirjassaan yksitoista erilaista selitysmallia, kuten vihollisen invaasiot, johtajien epäpätevyys, ympäristön kuluminen, satunnaiset katastrofit ja taloudellisen tuotannon heikkeneminen. Useimmat näistä hän hyväksyy romahdusten osittaisiksi tai ainakin näennäisiksi selityksiksi. Poikkeuksena ovat ns. mystiset selitysmallit, joissa romahdus selitetään esimerkiksi ihmisen ikävaiheisiin vertautuvilla malleilla tai epämääräisillä käsitteillä, kuten dekadenssi. Näitä Tainterin täysin hylkäämiä malleja ovat edustaneet mm. Oswald Spengler ja Arnold J. Toynbee.


title: The Collapse of Complex Societies

text: Sen lisäksi, että yksittäiset selitysmallit eivät ole yleistettävissä kaikkiin romahduksiin, Tainter monessa tapauksessa katsoo niiden olevan täysin riittämättömiä. On vaikea selittää, miksi Rooman valtakuntaa paljon heikommat hyökkääjät kuitenkin onnistuivat voittamaan sen. Yhtä vaikeaa on selittää, miksi jokin luonnonkatastrofi tuhosi tietyn yhteiskunnan, kun sama yhteiskunta aikaisemmin oli selvinnyt paljon pahemmasta katastrofista. Arkeologiset tutkimukset ovat osoittaneet, että jotkin yhteiskunnat olisivat edelleen voineet kasvattaa ruoantuotantoaan, vaikka ne näennäisesti romahtivat ruoantuotannon alenemiseen. Näistä syistä johtuen Tainter katsoo romahdusten vaativan uutta selitysmallia.


title: The Collapse of Complex Societies

text: Tainter aloittaa oman selitysmallinsa määrittelemällä alenevan rajahyödyn lain. Määritelmän hän lainaa taloustieteestä, ja se tarkoittaa investoinneilla saavutettavan lisähyödyn suhteellista alenemista. Esimerkiksi viljantuotannon kasvattaminen 1 kilogrammasta neliömetriltä 2 kilogrammaan merkitsee 100 %:n kasvua, mutta seuraava lisäkilo tuottaa vain 50 %:n kasvun ja sitä seuraava 33 %:n kasvun. Samanaikaisesti jokaiseen lisäkiloon vaadittava työmäärä kasvaa eksponentiaalisesti. Alussa helpot lisäinvestoinnit tuottavat suurta hyötyä, mutta jossakin vaiheessa nopeammin kasvavat kustannukset saavuttavat lisähyödyn, eikä tuotannon kasvattaminen enää kannata, tai lisähyöty kääntyy negatiiviseksi. Tämän mallin Tainter sovittaa kompleksisiin yhteiskuntiin: aluksi investoinnit kompleksisuuteen tuottavat suurta lisähyötyä, mutta jossakin vaiheessa investoinnit alkavat tuottaa alenevaa rajahyötyä ja niiden kannattavuus heikkenee.


title: The Collapse of Complex Societies

text: Tainter selittää alenevan rajahyödyn lain siten, että aluksi käytetään helpoimmat ja kannattavimmat ongelmanratkaisukeinot, joiden jälkeen on jäljellä vain vaikeampia ja kalliimpia keinoja. Hän antaa asiasta useita esimerkkejä. Useat lasten koulutusta koskevat tutkimukset ovat osoittaneet, että jokainen koulussa vietetty vuosi maksaa edellistä enemmän, mutta tuottaa suhteellisesti vähemmän lisäoppimista. On huomattu, että jokainen maanviljelyyn käytetty lisätunti tuottaa entistä vähemmän lisäsatoa. Penisilliinin keksimiseen johtanut tutkimus maksoi vain muutaman tuhatta dollaria, mutta nykyinen lääketeollisuus ei pysty miljoonilla dollareilla kehittämään mitään yhtä mullistavaa lääkettä. Uusien patenttien määrä Yhdysvalloissa ihmistä kohden laski pitkin 1900-lukua, vaikka ihmiset olivat koulutetumpia, suurempi osa heistä toimi tutkijoina ja tutkimukseen käytettiin enemmän rahaa.


title: The Collapse of Complex Societies

text: Tainterin mukaan yhteiskunta romahtaa, kun se saavuttaa pisteen, jossa lisäinvestoinnit eivät enää tuota rajahyötyä. Vaikka rajahyöty ei edes kääntyisi negatiiviseksi, menettää yhteiskunta mahdollisuuden ratkaista ongelmia lisäämällä kompleksisuutta. Riittävän suuri kriisi romahduttaa yhteiskunnan tällöin nopeasti, mutta pienempiin ongelmiin yhteiskunta voi vastata siirtämällä energiaa yhdestä sen osasta toisaalle. Tällöin kuitenkin se osa yhteiskuntaa heikkenee, mistä energia on poistettu. Seurauksena on pitkittynyt huonontumiskierre, jonka ihmiset kokenevat palveluiden katoamisena, verotuksen kiristymisenä, vapauksien rajoittamisena ja köyhtymisenä. Koska kompleksisuus vaatii energiaa, ainoa ulospääsy tilanteesta ilman romahdusta on huomattavan lisäenergiamäärän tuottaminen. Toinen mahdollisuus on pienentää energian kulutusta henkeä kohden, mutta tämä merkitsee luopumista hallinnosta, palveluista, infrastruktuurista, armeijasta yms. ja siten vertautuu romahdukseen.


title: The Collapse of Complex Societies

text: Roomassa maatalouden tuottavuuden hitaasti heiketessä ja väestön kasvaessa henkeä kohden käytössä olleen energian määrä laski. Roomalaiset ”ratkaisivat” ongelman valtaamalla naapuriensa energialähteitä (konkreettisesti tämä tarkoitti metalleja, viljaa, orjia jne.). Rooman valtakunnan kasvaessa kommunikaatiojärjestelmien, hallinnon ja linnoitusjärjestelmien kustannukset kuitenkin kasvoivat mukana. Lopulta kustannukset kasvoivat niin suuriksi, että uusien valloitusten hyödyt eivät kattaneet ongelmanratkaisun kustannuksia, joita muodostui esimerkiksi vihollisten hyökkäysten ja satomenetysten myötä. Domitianus ja Konstantinus Suuri pyrkivät ratkaisemaan tilanteen kasvattamalla ja tiukentamalla hallintoa, mutta tämä vain johti väestöön kohdistuvat rasituksen kasvuun. Valtakunta jakautui kahtia, joista läntinen puolisko pian hajosi pikkuvaltioiksi. Rikkaampi itäinen osa säilyi pidempään eikä varsinaisesti romahtanut, mutta se kuihtui hitaasti voimakkaiden naapureiden hyödyntäessä sen heikkoutta.


title: The Collapse of Complex Societies

text: Yleisen olettaman mukaan Länsi-Rooman tuho oli katastrofi valtakunnan asukkaille. Tainter kuitenkin väittää, että se oli jopa toivottava tapahtuma aikakauden ihmisille, joiden elintaso itse asiassa kohosi romahduksen myötä. Arkeologinen tutkimus on ihmisluiden avulla voinut osoittaa, että keskimääräinen ravitsemustaso nousi romahduksen jälkeen monissa osissa valtakuntaa. Tavalliset ihmiset hyötyivät imperiumin tuhosta, koska heidän ei enää tarvinnut investoida kalliin järjestelmän ylläpitoon. Tainter huomauttaa, että lännessä paikallisväestöt monessa tapauksessa tervehtivät hyökkääviä barbaareja vapauttajina.


title: The Collapse of Complex Societies

text: Moderni teollisuusyhteiskunta on saavuttanut ennennäkemättömän korkean kompleksisuuden tason. Koska tämä kompleksisuuden taso vaatii aikaisempaa suurempaa energiamäärää, jollaista esimoderneilla yhteiskunnilla ei ollut käytössä, katsoo Tainter tämän tapahtuneen lähinnä fossiilisten polttoaineiden avulla. Tainter esittää tilastoja, joiden mukaan modernin teollisuusyhteiskunnan investoinnit energiaan, koulutukseen ja teknologiaan tuottavat alenevaa rajahyötyä. Nykyaikainen globalisoituva maailma kohtaa monia samoja ongelmia, jotka tuhosivat muinaisia sivilisaatioita.


title: The Collapse of Complex Societies

text: Tainter ei ehdottomasti ennusta teollisuusyhteiskuntien romahdusta, sillä jokin uusi energianlähde saattaisi ainakin väliaikaisesti kasvattaa investointien rajahyötyä. Toisaalta hän ei tunnista mitään näköpiirissä olevaa riittävää teknologista ratkaisua, ja siksi hän suhtautuu teollisuusyhteiskunnan tulevaisuuteen melko pessimistisesti.


title: The Collapse of Complex Societies

text: Artikkelissaan ”Problem Solving: Complexity, History, Sustainability” vuodelta 2000 Tainter palaa pääteoksensa teemaan. Tässä artikkelissa hän painottaa entistä enemmän kompleksisuuden tuottamaa kustannusten kasvua henkeä kohden. Hän huomauttaa, että perinteisesti siirtymistä metsästäjä-keräilijä -kulttuurista maanviljelyyn on pidetty parannuksena ihmisten elämään, mutta todisteet eivät tue tätä väitettä. Tutkimukset edelleen olemassa olevien kivikautisten kulttuurien parissa ovat osoittaneet, että yksinkertaisissa yhteiskunnissa 3,5 tuntia työtä päivässä riittää järjestelmän ylläpitoon, jolloin muu aika voidaan hyödyntää rentoutumiseen. Kolonialismin kaudella kompleksisen yhteiskunnan suuriin kustannuksiin tottuneet eurooppalaiset siirtomaaisännät pitivät tätä merkkinä laiskuudesta. Tainter kuitenkin katsoo metsästä-keräilijöiden vähäisen kiinnostuksen tuotannon kasvattamiseen olleen rationaalista, koska ruoantuotannon kasvattaminen on alisteista alenevan rajahyödyn laille. Esimerkiksi peltomaan tuoton kasvattaminen nostaa tarvittavan työn määrää nopeammin kuin satoa, jolloin suuren sadon tuottaminen on panos-tuotos -suhteeltaan tehotonta. Siirtyminen maanviljelyyn ja korkeakulttuureihin kasvatti vaadittavan työn määrää henkeä kohden alentaen samalla keskimääräistä elinikää ja elintasoa. Mesopotamian ensimmäiset korkeakulttuurit vaativat talonpojiltaan yhä suurempia työmääriä, kunnes investointien aleneva rajahyöty romahdutti kyseiset valtakunnat.


title: The Collapse of Complex Societies

text: Moderni teollisuusyhteiskunta poikkeaa Tainterin mukaan aikaisemmista siinä, että yhä suurempi osa työstä tehdään fossiilisten polttoaineiden avulla. Ilman niitä eurooppalaiset valtiot olisivat romahtaneet todennäköisesti ennen 1800-lukua. Keskinäiseen kilpailuun juuttuneet valistusajan valtiot joutuivat vaatimaan väestöltään koko ajan enemmän työtä, mikä oli jo johtamassa rajahyödyn alenemiseen. Fossiiliset polttoaineet, ensimmäisenä kivihiili, antoivat näille valtioille kuitenkin niin paljon energiaa, että ne saavuttivat valtavista kustannuksista huolimatta suuria hyötyjä investoinneistaan. Kuvaavaa on se, että nykyaikainen teollistunut maatalous kuluttaa kymmenen kertaa niin paljon energiaa kuin se tuottaa. Tämä yhtälö olisi ollut täysin mahdoton pelkällä ihmistyövoimalla, jonka energia on peräisin sen tuottamasta ruoasta.


title: The Collapse of Complex Societies

text: Tainter katsoo Bysantin olleen todennäköisesti ainoa merkittävä valtakunta maailmanhistoriassa, joka on onnistunut estämään romahduksen yksinkertaistamalla itseään. Valtakunta oli arabien puristuksessa lähes romahdustilassa 600-luvulla. Keisari Konstans II:n aikana Bysantti kuitenkin uudisti itsensä. Valtakunnan palkka-armeija muutettiin läänistysjärjestelmän mukaiseksi feodaaliarmeijaksi, hallintoa yksinkertaistettiin, kaupunkikulttuuria heikennettiin ja koulutusta vähennettiin. Aikakautta on kutsuttu Bysantin pimeiksi vuosisadoiksi, mutta valtakunta vahvistui välittömästi uudistusten myötä ja kykeni kasvattamaan aluettaan seuraavina vuosisatoina. Tainterin mukaan kyse oli siitä, että alentamalla kompleksisuuden astettaan Bysantti kykeni taas tuottamaan positiivista raja-arvoa investoinneilleen. Aikakauden ihmisille ajanjakso oli kuitenkin vaikea, sillä yksinkertaistamista edesauttoivat sotilaalliset tappiot sekä rajut väestön määrää verottaneet ruttoepidemiat, joiden jäljiltä sotilaille oli mahdollista jakaa enemmän vapaata peltoalaa. Uudistuminen kohti feodalismia puolestaan heikensi antiikista periytyvää sivistystä ja kaupunkikulttuuria sekä synnytti maaorjuutta.


title: Jättiläinen (täsmennyssivu)

text: Jättiläinen voi tarkoittaa seuraavia:


title: Marry the Night

text: "Marry the Night" on yhdysvaltalaisen pop-laulaja Lady Gagan kappale. Kappale julkaistiin hänen "Born This Way" -albuminsa viidentenä singlenä 15. marraskuuta 2011.


title: Marry the Night

text: "Born This Way" -albumin julkaisun jälkeen "Marry the Night" debytoi Yhdysvaltain singlelistalla sijalla 79 ja on sijoittunut parhaimmillaan sijalle 29. Kappaletta on ladattu Yhdysvalloissa 75,000 kopion verran syyskuun loppuun 2011 mennessä. Kanadassa kappale sijoittui kesäkuun alussa 2011 sijalle 91 ja nousi parhaimmillaan sijalle 11. Single on sijoittunut parhaimmillaan Britanniassa sijalle 16, Belgian Walloniassa sijalle 40, Irlannissa sijalle 24, Ranskassa sijalle 51, Itävallassa sijalle 13, Sveitsissä sijalle 40, Slovakiassa sijalle 37 ja Tšekissä sijalle 41.


title: You and I (Lady Gagan kappale)

text: "You and I" (tyyliteltynä "Yoü and I") on yhdysvaltalaisen pop-laulaja Lady Gagan kappale, joka julkaistiin 23. elokuuta 2011 neljäntenä singlenä hänen "Born This Way" -albumiltaan. Gaga julkaisi kappaleen musiikkivideon 16. elokuuta tuhannennessa Twitter-viestissään. "You and I" on myös vuoden 2012 Grammy-gaalassa ehdokkaana kategoriassa parhaan pop-artistin sooloesitys ("Grammy Award for Best Pop Solo Performance").


title: You and I (Lady Gagan kappale)

text: "You and In" musiikkivideo oli määrä ilmestyä 18. elokuuta, mutta Lady Gaga päätti julkaista sen tuhannennessa Twitter-viestissään kaksi päivää etuajassa, 16. elokuuta. Videon alussa päästä jalkoihin mustaan pukeutunut Gaga kävelee tiellä Nebraskassa ja haluaa siellä asuvan poikaystävänsä Lüc Carlin takaisin. Sitten videossa nähdään eri välähdyksiä siitä, miten artisti menee naimisiin, heiluttaa merenneidonpyrstöään kylpyammeessa ja ostaa jäätelöä pelottavalta nukkea pitelevältä mieheltä. Gagan miespuolinen alter ego Jo Calderone, joka esiintyy singlen kansikuvassa, esiintyy myös videossa. Vähän meikattu Gaga soittaa videossa pianoa maissipellon keskellä ja Calderone istuu pianon päällä roiskien olutta ja sotkien Gagan tukkaa.


title: You and I (Lady Gagan kappale)

text: "You and I" debytoi Yhdysvaltain singlelistalla sijalla 35 ja Kanadan singlelistalla sijalla 27. Kappale on lisäksi sijoittunut Isossa-Britanniassa korkeimmillaan sijalle 89 ja Tšekissä sijalle 26.


title: Farnborough

text: Farnborough on kaupunki Hampshiressa, Englannissa. Kaupunki kuuluu Rushmoorin boroughiin. Farnborough on tunnettu ilmailunäyttelyistään, jotka järjestetään paikallisella lentokentällä. Puolustus-, turvallisuus- ja ilmailualan pörssiyhtiö BAE Systemsin pääkonttori on Farnboroughissa.


title: Farnborough

text: Asukkaita Farnboroughissa oli 57 147 vuonna 2001. Arvio vuodelle 2010 on 56 814.


title: Queen (täsmennyssivu)

text: Queen tai The Queen voi tarkoittaa ainakin seuraavia:


title: Ainārs Šlesers

text: Ainārs Šlesers (s. 22. tammikuuta 1970, Riika) on latvialainen poliitikko. Hän on liberaalin LPP/LC-puolueen (Latvijas Pirmā Partija/Latvijas Ceļš) puheenjohtaja ja saeiman jäsen. Hän oli talousministeri 1998–1999, varapääministeri 2002–2004 ja liikenneministeri 2004–2009.


title: Ainārs Šlesers

text:
Šlesers valittiin ensimmäisen kerran 7. saeimaan vuonna 1998.
Hän perusti vuonna 2002 Latvijas Pirmā Partijan ja oli sen johdossa, kunnes se yhdistyi 2007 Latvijas Ceļšin ja muiden puolueiden kanssa.


title: Ainārs Šlesers

text: Šlesers on naimisissa Inese Šleseren kanssa, joka on vuoden 1991 Miss Latvia ja entinen Euroopan parlamentin ja saeiman jäsen


title: Kari Lindgren

text: Kari Lindgren (9. maaliskuuta 1954 Hyvinkää – 5. toukokuuta 2011 Hyvinkää) oli suomalainen kustantaja, Book Studion perustaja.


title: Kari Lindgren

text: Lindgren kustansi satoja kirjoja. Book Studio sai 1995 Suomen dekkariseuran Johtolanka-palkinnon ja Kirjakauppaliiton Kirjapöllö-palkinnon.


title: Kari Lindgren

text: Lindgren työskenteli alkuun toimittajana Hyvinkään sanomissa. 1977 hän perusti Mp-lehden (1977–1993) ja vähän myöhemmin kustantamon Viihdeviikarit. joka julkaisi pokkareina dekkareita, kauhukirjoja, tieteiskirjoja, länkkäreitä ja romantiikkaa. Book Studio julkaisi muutamia suuria menestyksiä, kuten Stephen Kingiä ja Donald Westlaken "Tanssii susien kanssa". Sarjassa Jännityksen mestarit ilmestyi yli 140 kirjaa, klassikoita ja uusia huippunimiä. Lindgren myi Book Studion Gummerukselle ja jatkoi siellä, mutta Gummerus ajoi yrityksen neljän vuoden kuluttua alas. Sen jälkeen Lindgren perusti Book Karin ja vuonna 2006 Bookmanin ja oli aikeissa elvyttää Book Studiota. 1990-luvulla hän kustansi lyhytikäistä Amok-sarjakuvalehteä. Hän liukastui työmatkalla ja kuoli sen jälkeisen olkapääleikkauksen jälkiseurauksiin.


title: Kari Lindgren

text: Oman yhtiönsä kautta julkaisemissaan suomennoksissa Lindgren käytti suomentajana salanimeä K. O. Harri.


title: Andris Bērziņš (pääministeri)

text: Andris Bērziņš (s. 4. elokuuta 1951 Riika) on latvialainen poliitikko, joka toimi latvian pääministerinä 2000–2002. Hän on ollut myös työministeri 1993–1994 ja 1995–1997, hyvinvointiministeri ja varapääministeri 1994–1995 sekä Riian pormestari 1997–2000.


title: Andris Bērziņš (pääministeri)

text: Bērziņš kuului vuodesta 1993 liberaaliin Latvijas Ceļš -puolueeseen, vuodesta 2003 sen johtokunnassa, kunnes puolue yhdistyi 2007 Latvijas Pirmā Partijan kanssa LPP/LC:ksi.


title: Latvian tie

text: Latvian tie () oli 1993 perustettu latvialainen liberaalipuolue.


title: Latvian tie

text: Ensimmäisissä vaaleissa 1993 puolue sai 32,41 % äänistä. Se oli mukana jokaisessa hallituksessa vuoteen 2002 ja neljä sen jäsentä, Valdis Birkavs, Māris Gailis, Vilis Krištopans ja Andris Bērziņš oli pääministereinä. Puolueen suosio hiipui ja vuoden 2002 vaaleissa se putosi alle 5 % äänikynnyksen. Vuoden 2006 vaaleissa se muodosti vaaliliiton Latvijas Pirmā Partijan kanssa ja puolueet yhdistyivät lopullisesti elokuussa 2007.


title: Latvian tie

text: Vuoden 2010 vaaleissa yhdistynyt LPP/LC liittoutui Kansanpuolueen kanssa, mutta yhteislista sai vain kahdeksan paikkaa. Kansanpuolueen lakkautuksen jälkeen LPP/LC sai vuoden 2011 vaaleissa 2,4 % äänistä, eikä yhtään paikkaa.


title: Anna Olsoni

text: Anna Olsoni-Quist (28. elokuuta 1864 Sakkola – 19. elokuuta 1943 Helsinki) oli ensimmäinen suomalainen kotitalousopettaja ja julkaisi ensimmäisen suomalaisen kotitalouden oppikirjan vuonna 1892.


title: Anna Olsoni

text: Olsonin vanhemmat olivat kirkkoherra Adolf Emerik Olsoni ja Gustafva Maria Gräsbeck. Kouluja käymätön Olsoni opiskeli kotitalousopettajaksi Suomen Naisyhdistyksen myöntämällä stipendillä Ruotsissa, Englannissa ja Skotlannissa, jossa hän suoritti 1890 kotitalousalan opettajan tutkinnon. Palattuaan Suomeen hän perusti mainitun Naisyhdistyksen ylläpitämän Helsingin kasvatusopillisen keittokoulun 1891 ja kirjoitti oppilaiden käyttöön kotitalouden oppikirjan. Koulua hän johti vuoteen 1894 saakka. Koulusta kehittyi aikanaan Helsingin yliopiston kotitaloustieteen laitos.


title: Anna Olsoni

text: Kun Olsoni avioitui 1895 kaupunginkamreeri Anton Aloys Quistin (k. 1945) kanssa, pariskunta muutti Viipuriin ja heille syntyi seitsemän lasta. Olsonin laatima kotitalouden oppikirja "Kokbok för enkel matlagning i hem och skola jämte korta anvisningar rörande huslig ekonomi" ilmestyi 1892 ja seuraavana vuonna suomeksi nimellä "Keittokirja yksinkertaista ruuanlaittoa varten kodissa ja koulussa: ynnä lyhyitä ohjeita talouden hoidosta", suomentajana Aatto Suppanen. Keittokirja II ilmestyi 1901. Molemmista tuli hyvin suosittuja, ensimmäisestä osasta otettiin 10. painos vuonna 1920.


title: Anna Olsoni

text: Olsoni-Quist toimi 1920-luvulla Kotilieden ruokatoimittajana ja Martta-järjestössä. Hän oli Viipurin kaupunginvaltuuston ensimmäinen naisjäsen 1920–1927, edustaen Nuorsuomalaista puoluetta. Viipurissa Olsoni-Quist joutui onnettomuuteen, hän jäi kaljakärryjen alle ja menetti liikuntakykynsä. Kun talvisota syttyi, perhe muutti Helsinkiin, jossa Olsoni-Quist kuoli 1943. Viipurin koti tuhoutui pommituksissa, samalla tuhoutui perheen arkisto.


title: Anna Olsoni

text: Helsingin Kaupunginmuseo perusti tilapäisen Olsoni-kahvilan "Naisten huoneet" -näyttelynsä yhteyteen. Kahvilassa oli tarjolla Olsonin reseptien mukaan tehtyjä leivonnaisia, jotka valittiin lähinnä niiden hauskojen nimien perusteella.


title: Latvian ensimmäinen puolue

text: Latvian ensimmäinen puolue () oli 2002 perustettu latvialainen konservatiivipuolue.


title: Latvian ensimmäinen puolue

text: Puolueen perustivat Ēriks Jēkabsons ja Ainārs Šlesers. Se sai 9,5 % äänistä vuoden 2002 vaaleissa ja liittyi hallituskoalitioon. Vuoden 2006 vaaleissa puolue muodosti vaaliliiton Latvian tie -puolueen kanssa, joka sai 8,6 % äänistä ja 10 paikkaa saeimassa. Puolueet yhdistyivät seuraavana vuonna.


title: Latvian ensimmäinen puolue


title: Harmoniakeskus

text: Harmoniakeskus (, , "Tsentr soglasija") on vuonna 2005 muodostettu poliittinen liittouma Latviassa.


title: Harmoniakeskus

text: Siihen kuului aluksi neljä vasemmistolaista ja keskustalaista puoluetta: Kansallisen harmonian puolue (Tautas Saskaņas partija), Uusi keskusta (Jaunais Centrs), Daugavpilsin kaupunkipuolue (Daugavpils pilsētas partija) ja Latvian sosialistinen puolue (Latvijas Sociālistiskā partija). Sosiaalidemokraattinen puolue liittyi allianssiin vuonna 2009. Näistä sosiaalidemokraattinen, keskusta ja Harmonia yhdistyivät vuonna 2010 Sosiaalidemokraattinen puolue ”Harmonia” -puolueeksi (Sociāldemokrātiskā Partija „Saskaņa”). Daugavpilsin kaupunkipuolue yhdistyi siihen 2011.


title: Harmoniakeskus

text: Puolueet ovat etenkin venäläisen vähemmistön kannattamia.


title: Harmoniakeskus

text: Vuoden 2009 europarlamenttivaaleissa ja vuoden 2010 parlamenttivaaleissa koalitio oli Latvian toiseksi suurin Vienotība-koalition jälkeen. Harmoniakeskus nousi syyskuun 2011 vaaleissa parlamentin, Saeiman, suurimmaksi puolueeksi mutta jäi silti kokoomushallituksen ulkopuolelle.


title: Stadionul Zimbru

text: Stadionul Zimbru on Moldovan pääkaupungissa Chișinăussa sijaitseva jalkapallostadion. Se toimii paikallisen seurajoukkueen FC Zimbrun ja Moldovan maajoukkueen kotikenttänä. Stadion avattiin toukokuussa 2006, ja sen yleisökapasiteetti on 10 500.


title: Jaunais laiks

text: Uusi aika () oli latvialainen vuonna 2002 perustettu konservatiivipuolue. Se kuului Euroopan kansanpuolueeseen.


title: Jaunais laiks

text: Puolueen perusti entinen Latvian keskuspankin johtaja Einars Repše. Hän lupasi toimia voimakkaasti korruptiota vastaan ja puolueesta tuli vuoden 2002 vaaleissa suurin ja Repšestä pääministeri. Repše piti lupauksensa, mikä hänen johtamistyylinsä kanssa aiheutti ristiriitoja. Tammikuussa 2004 hallituskoalitio hajosi Latvian ensimmäisen puolueen jättäessä sen Repše joutui pian eroamaan.


title: Jaunais laiks

text: Myöhemmin puolue pääsi Aigars Kalvītisin hallitukseen Repše puolustusministerinä, mutta erosi 2006 hallitukseen kuuluneen Ensimmäisen puolueen Jūrmalan kunnallisvaalien ääntenostoskandaalin vuoksi.


title: Jaunais laiks

text: Vuonna 2009 puolueen Valdis Dombrovskisista tuli pääministeri.


title: Jaunais laiks

text: Maaliskuussa 2010 Uusi aika, Kansanliitto (Pilsoniskā savienība) ja Toisenlaisen politiikan yhdistys (Sabiedrība citai politikai) -puolueet muodostivat vaaliliiton ja yhdistyivät elokuussa 2011 Yhtenäisyys-puolueeksi (Vienotība) vastineeksi vasemmiston Harmoniakeskukselle. Uudella puolueella oli tämän jälkeen 33 saeiman sadasta paikasta.


title: Munir Ahmed Dar

text: Munir Ahmed Dar voi tarkoittaa ainakin seuraavia henkilöitä:


title: Inseminaatio

text: Inseminaatio (puhekielessä usein "muumimukimenetelmä") tarkoittaa kotioloissa tapahtuvaa keinosiemennystä. Sperman luovuttaja on yleensä tuttu mieshenkilö, jonka siemenneste ohjataan lääkeruiskulla (ilman neulaa) naisen kohtuun.


title: Munir Dar (maahockeyn pelaaja)

text: Munir Ahmed Dar (28. maaliskuuta 1935 – 1. kesäkuuta 2011) oli pakistanilainen maahockeyn pelaaja, joka voitti kultaa Rooman kesäolympialaisissa 1960 ja hopeaa Melbournessa 1956 ja Tokiossa 1964.


title: Rock Band 3

text: Rock Band 3 on Harmonixin kehittämä sekä MTV Gamesin ja Electronic Artsin lokakuussa 2010 julkaisema kolmas "Rock Band" -pelisarjan musiikkipeli. Pelissä on kitaran, basson ja rumpujen soiton sekä laulamisen lisäksi mahdollisuus soittaa koskettimia. Pelissä on uutuutena myös "Pro Mode", jonka avulla pelatessa voi harjoitella soittamaan oikeaa instrumenttia.


title: Rock Band 3

text: "Rock Band 3" sai hyvän vastaanoton kriitikoilta. Pelin arvioitiin olevan iso hyppy Rock Band 2 pelistä ja olevan rytmipelien huipulla. Matt Miller "Game Informer" kutsui sitä "kulminaatioksi Harmonixin tuodessa musiikkia massoille". Joystiqin Griffen McElroy arvio pelin "olevan paras rytmipeli ja ainoa joka tarvitsee omistaa". Arviot kertoivat soittimien olevan reaalisia instrumentteja ja pelin opettavaisuutta.


title: 51 Nemausa

text: 51 Nemausa on suuri päävyöhykkeen asteroidi, joka muistuttaa rakenteeltaan hyvin paljon kääpiöplaneetta Cerestä. Sen löysi A. Laurent 22. tammikuuta 1858. Asteroidi on nimetty Verginian, kelttiläisen mytologian hahmon, Nemausuksen, mukaan.


title: 51 Nemausa

text: On arvioitu, että Nemausalla saattaisi olla pieni kuu. Lisäksi 14% siitä saattaa koostua jäävedestä.


title: 53 Kalypso

text: 53 Kalypso on tumma päävyöhykkeen asteroidi, joka muistuttaa rakenteeltaan hyvin paljon kääpiöplaneetta Cerestä. Sen löysi Robert Luther 4. huhtikuuta 1858. Asteroidi on nimetty kreikkalaisen mytologian hahmon, Kalypson, mukaan.


title: 54 Alexandra

text: 54 Alexandra on poikkeuksellisen suuri päävyöhykkeen asteroidi. Sen löysi Hermann Mayer Salomon Goldschmidt 10. syyskuuta 1858. Asteroidi on nimetty saksalaisen tutkijan, Alexander von Humboldtin, mukaan, mikä tekee siitä ensimmäisen oikean henkilön mukaan nimetyn asteroidin.


title: Delta Cancri

text: Delta Cancri eli δ Cancri on oranssi jättiläistähti Ravun tähdistössä. Sen etäisyys Maasta on noin 180 valovuotta.


title: Munir Dar (kriketinpelaaja)

text: Munir Ahmed Dar (s. 12. huhtikuuta 1974 Gujrat, Pakistan) on Hongkongia edustava kriketinpelaaja, joka on kahdesti osallistunut One Day International -kisoihin.


title: Insidious

text: Insidious voi tarkoittaa ainakin seuraavia:


title: Riivattu (elokuva)

text: Riivattu () on vuonna 2011 ensi-iltansa saanut yhdysvaltalainen yliluonnollinen kauhuelokuva, jonka on käsikirjoittanut Leigh Whannell, ohjannut James Wan ja jonka pääosia näyttelevät Patrick Wilson ja Rose Byrne. Elokuva julkaistiin Yhdysvalloissa 1. huhtikuuta 2011. Elokuvassa nuori lapsiperhe hankkii uuden talon ja huomaa kauhukseen koomassa olevan lapsensa vetävän puoleensa pahansuopia olentoja.


title: Riivattu (elokuva)

text: Käsikirjoituksen elokuvaan teki Leigh Whannell ja sen ohjasi James Wan. Elokuva kuvattiin Los Angelesin alueella alkuvuodesta 2010. Elokuva esitettiin vuonna 2010 Toronton elokuvajuhlilla.


title: Lauren Alaina

text: Lauren Alaina (syntynyt Lauren Alaina Suddeth, 8. marraskuuta 1994) on amerikkalainen laulaja Rossvillestä, Georgiasta. Alaina tuli tunnetuksi American Idolin 10. tuotantokaudelta, jossa hän sijoittui toiseksi – vain kuudentoista vuoden ikäisenä.


title: Lauren Alaina

text: Alaina syntyi 8.11.1994 Kristy ja J.J. Suddethille Rossvilleen, Georgiaan. Alaina on kristitty. Lauren on opiskelija Lakeview-Fort Oglethorpe High Schoolissa Georgiassa, ja hän toimii koulussa myös cheerleaderinä. Alaina aloitti laulamisen serkkunsa Holly Witherowin ansiosta.


title: The Burden of Bloom

text:
The Burden of Bloom on suomalaisen hard rock -yhtyeen Doom Unitin toinen studioalbumi. Albumi julkaistiin 18. toukokuuta 2011."The Burden of Bloom" otettiin vastaan huonommin, kuin edeltäjänsä "Cross the Line". Debyyttialbumi nousi Suomen albumilistan toiselle sijalle, kun taas "Burden" ylsi ainoastaan sijalle 20. Keskisuomalaisen toimittaja Petja Savoila kuvailee albumia "ennalta-arvattavaksi kaljanjuontirockiksi", jonka kappaleet eivät "räjäytä tajuntaa". Soundin toimittaja Eero Kettunen myöntää albumin "pystyvän parempaan" kuin "Cross the Line", jota hän kuvailee "hirveäksi albumiksi", ja sanoo, että albumi on "astetta viilatumpi ja kappalemateriaaliltaan pätevämpi".
Albumi sai kuitenkin myös hyvää palautetta, ja muiden muassa KaaosZinen toimittaja Johannes Honkanen sanoo albumin kappaleiden olevan "monipuolisia" ja "tarkoin mietittyjä".


title: Jatkojatkot

text: Jatkojatkot on suomalaisen rap/reggae-yhtye Jätkäjätkien toinen studioalbumi, joka julkaistiin 15. kesäkuuta 2011. Levystä julkaistiin vinyyliversio 22. kesäkuuta 2011. Albumi sijoittui parhaimmillaan Suomen virallisen albumilistan sijalle kahdeksan.


title: Satu Vänskä

text: Satu Vänskä (s. 1979) on suomalainen viulisti. Hän oli Sinfonia Lahden vuoden 1998 nuori solisti. Nykyään Vänskä toimii Sydneyn sinfoniaorkesterin apulaiskonserttimestarina ja soittaa Australian ainoata Stradivarius-viulua.


title: Josphat Kiprono Menjo

text: Josphat Kiprono Menjo (s. 20. elokuuta 1979) on kenialainen kestävyysjuoksija.


title: Josphat Kiprono Menjo

text: Menjo sijoittui 10 000 metrillä kahdeksanneksi Osakan MM-kilpailuissa 2007. Yleisurheilun Afrikan-mestaruuskilpailuissa hän on sijoittunut 5 000 metrillä viidenneksi vuosina 2006 ja 2008. Vuoden 2007 Afrikan kisoissa hän sijoitti 5 000 metrillä toiseksi. Lontoon MM-kilpailuissa 2017 hän karsiutui 5 000 metrin alkuerissä.


title: Josphat Kiprono Menjo

text: Menjo on juossut useilla matkoilla hyviä aikoja soolojuoksuina. Huhtikuussa 2010 hän juoksi Barcelonassa kymmenen kilometrin tiejuoksussa ajan 27.04, joka oli kautta aikain kolmanneksi paras aika ja jäi vain kolme sekuntia silloisesta maailmanennätyksestä 27.01. Menjo johti kilpailua lähdöstä maaliin ja voitti toiseksi tulleen lähes puolentoista minuutin erolla. 18. elokuuta 2010 hän juoksi Turussa 5 000 metriä aikaan 12.55,95 ja 11 päivää myöhemmin 29. elokuuta jälleen Turussa 10 000 metriä aikaan 26.56,74. Molemmat juoksut hän juoksi ilman vetoapua, johtaen koko matkan. Hänen 10 000 metrin aikansa oli vuoden 2010 kärkitulos maailmassa.


title: Josphat Kiprono Menjo

text: Menjo on naimisissa kenialaisen estejuoksijan Eunice Jepkoririn kanssa.


Propaganda: Valokuvia neuvostoarkistoista () on vuonna 2007 julkaistu kokoelmateos neuvostoliittolaisista propagandatarkoituksiin suunnatuista valokuvista. Suomeksi teoksen on julkaissut Otava 2007. Esipuheen on kirjoittanut Jörn Donner.


title: Moskovan riemukaari

text: Moskovan riemukaari () on riemukaari Pietarin kaupungissa Venäjällä. Portti on rakennettu uusklassiseen tyyliin. Riemukaari rakennettiin Venäjän voitettua sodassa Osmanien valtakunnan. Porttia alettiin rakentaa vuonna 1834, ja se valmistui vuonna 1838. Portti on tehty melkein kokonaan valuraudasta. Moskovan riemukaaren on suunnitellut arkkitehti Vasili Stasov, joka on suunnitellut myös Narvan riemukaaren, joka myös sijaitsee Pietarin kaupungissa. Riemukaari painaa noin 450 tonnia. Vuonna 1936 portti aiottiin siirtää Moskovan aukion puistoon, mutta toisen maailmansodan sytyttyä portti jäikin Pietarin kaupunkiin, koska portti vaurioitui saksalaisten pommittaessa kaupunkia. Portti korjattiin vuosina 1958–1960.


title: Aution saaren unelma (elokuva)

text: Aution saaren unelma () on seikkailuelokuva vuodelta 1986. Se perustuu tositapahtumiin sekä Lucy Irvinen kirjoittamaan samannimiseen kirjaan.


title: Aution saaren unelma (elokuva)

text: Gerald Kingsland etsii lehti-ilmoituksen kautta "vaimoa" vuodeksi autiolle saarelle. Lucy huomaa ilmoituksen, vastaa siihen, ja löytää itsensä pian Uudesta-Seelannista kirkon alttarilta häntä huomattavasti vanhemman Geraldin kanssa. Australian laki ei nimittäin hyväksy, että naimaton pari muuttaa virallisesti asumaan heidän alueellaan sijaitsevalle saarelle. Lucy suostuu menemään vihille vastahakoisesti ainoastaan päästäkseen saarelle, mikä aiheuttaa myöhemmin eripuraa saarella.


title: Aution saaren unelma (elokuva)

text: Kaksikolle osoitettu saari, Tuin, sijaitsee Uuden-Guinean ja Australian välimaastossa, Torresinsalmella. Saari on trooppinen ja kaunis, mutta myös karu ja vaarallinen. Pariskunta taistelee jokapäiväisen ruuan ja juoman puutteen tuomaa voimattomuutta sekä sairauksia vastaan. Saarella myös tunteet kuumenevat molemmin puolin. Lucyyn oikeasti rakastunut Gerald tietää syyt, miksi Lucy on mennyt hänen kanssaan naimisiin, ja on tälle siitä vihainen, syyttäen petturuudesta. Sen sijaan Lucylla on eräänlainen rakkaussuhde saaren kanssa, mistä G on mustasukkainen.


title: Aution saaren unelma (elokuva)

text: Tilapäistä apua G:n ja Lucyn ruoka- ja terveysongelmiin saapuu, kun Australialaiset Jason ja Rod poikkeavat saarella matkallaan, jonka tarkoituksena on tuottaa eräänlainen luonto/seikkailudokumentti. He toimittavat Lucylle ja G:lle Australian hallituksen lähettämän väestönlaskentalomakkeen, sekä viettävät saarella pari päivää katamaraaninsa potkuriin tehtävien korjauksien vuoksi. G ei ole poikien vierailusta mielissään, kun hän huomaa millainen vaikutus heillä on Lucyyn seksuaalisesti. Lucy ja pojat lähtevät retkelle metsään, jossa Jason päätyy suutelemaan Lucya. Lucy myös avautuu pojille siitä, millainen G on, ja mitä hän vihaa hänessä eniten. Gerald puolestaan kuvittelee Lucyn harrastaneen seksiä poikien kanssa kyseisellä retkellä. Asiasta syntyy riitaa poikien lähdettyä Tuinilta.


title: Aution saaren unelma (elokuva)

text: Poikkeuksellisen kuuman kesän kuivimpana aikana kaksikko on kuolla ravinnonpuutteeseen karussa ympäristössä. Lucy myös pelkää olevansa raskaana, kuukautisten poisjäämisen takia, mikä kuitenkin myöhemmin osoittautuu johtuvaksi ravinnonpuutteesta. Apua saapuu jälleen, kun Torresinsalmen alkuasukas Ronald sattuu ilmaantuu saarelle. Hän ottaa kaksikon siipiensä suojiin, tuoden heille ruokaa, juomaa ja tupakkaa, mutta G:n mekaanikontaidot huomattuaan myös veneiden perämoottoreita, aggregaatteja ja muita saarelaisten koneita. Tämä ei ole Lucyn mieleen, sillä hänestä se tuhoaa alkuperäisen ajatuksen saariprojektista, jossa he olisivat tulleet jokseenkin omin avuin toimeen saarella. G alkaa myös käydä töissä naapurisaarilla, enimmäkseen Badulla, tekemässä töitä saarelaisten alkuasukkaille. Toisaalta hän haluaa saada elannon, toisaalta hän saa Badulta jotain, mitä ei saa Tuinilta. Hän alkaa vieraantua Tuinin elämänmenosta, ja päättääkin muuttaa Badulle heti vuoden tultua täyteen, sillä Lucyn lähdettyä takaisin Englantiin hänellä ei olisi enää syytä käydä Tunilla. Hän suostuu kuitenkin viettämään loppuvuoden Lucyn kanssa saarella käymättä muualla, kun Lucy rakastelee hänen kanssaan ensimmäistä kertaa koko vuoden aikana.


title: Aution saaren unelma (elokuva)

text: Kaksikon saariprojekti tulee päätökseen sadekauteen kuuluvan myrskyn jälkeen, joka tuhoaa saarella paljon heidän omaisuuttaan. G asettuu pysyvästi Badulle suunnitelmiensa mukaisesti, ja Lucy lähtee lentokoneella saarelta Englantiin, jossa hän kokee tunteenpurkauksen rakastamansa saaren yläpuolella, jouduttuaan jättämään sen taakse.


title: Aution saaren unelma (elokuva)

text: "Video-oppaassa" vuodelta 1994 Kari Salminen piti elokuvaa Roegin ohjaukseksi varsin pidättyvänä ja antoi sille kolme tähteä viidestä, mikä vastaa sanallista arviota ”hyvä”.


title: Castaway

text: Castaway voi tarkoittaa seuraavia asioita:


title: Isobel Varley

text: Isobel Varley (1937 Yorkshire, Englanti – 11. toukokuuta 2015) oli Guinnessin ennätysten kirjassa maailman tatuoiduimpana eläkeläisenä. Aluksi hänet nimettiin maailman tatuoidummaksi eläkeläisnaiseksi vuonna 2000.


title: Isobel Varley

text: Ensimmäisen tatuointinsa Varley otti tatuointimessuilla Hammersmith Palaisissa vuonna 1949. Tatuointi oli pieni lintu. Sittemmin Varley kertoo ihastuneensa juuri luontoaiheisiin tatuointeihin, ja myöhemmin yli 90 prosenttia hänen kehostaan olikin ihokuvien peitossa.


title: Paavin laivasto

text: Paavin laivasto () oli Kirkkovaltion merivoimat. Rakenteeltaan löyhä laivasto oli olemassa ajoittain vuosina 849–1878, paavi Leo IV:n kaudelta paavi Leo XIII:n kauden alkuun.


title: Paavin laivasto

text: Kirkkovaltiota suojasi alun alkaen Bysantin laivasto, mutta muslimien hyökättyä Roomaan vuosina 843 ja 846 Kirkkovaltio totesi tarvitsevansa omat merivoimat. Paavin laivasto oli käytössä ensi kertaa merirosvoja vastaan käydyssä Ostian taistelussa vuonna 849


title: Paavin laivasto

text: Myöhemmin ristiretkien aikaan Kirkkovaltio rahoitti useita laivastoja ja varusti muutamia omia eskaadereita, jotka osallistuivat Konstantinopolin piirityksen jälkeen yhdessä eräiden muiden valtioiden kanssa taisteluihin Osmanien valtakuntaa vastaan. Lepanton taisteluun Kirkkovaltio osallistui yhdellä eskaaderilla ja avusti Venetsian tasavaltaa sen sodissa Osmanien valtakuntaa vastaan.


title: Paavin laivasto

text: Paavi Klemens XI rakensi 1715 asevaraston Arsenale Pontificion Porta Portesen lähelle Ripa Grandeen Tiberin rannalle.


title: Paavin laivasto

text: Paavin aluksia suojasi 1819 solmittu kansainvälinen sopimus, mutta laivasto toipui kovin hitaasti Napoleonin sotien aikana tapahtuneista alustensa anastuksesta. Yhden kaappasivat muslimimerirosvot 1826, mutta Barbareskivaltiot vapauttivat sen saatuaan 10 600 frangin korvauksen.


title: Paavin laivasto

text: Vuonna 1823 laivasto koostui 12-tykkisestä kuunarista "San Pietrosta", kutterista, felukasta ja pinassista. Rannikkovartio koostui 12 vartioveneestä.


title: Paavin laivasto

text: Erilliset hallinnot "Marina da Guerra", "Marina di Finanza" ja "Marina del Tevere" yhdistettiin 1856 "Marina Pontificiaksi".


title: Paavin laivasto

text: Paavi Leo XIII myi paavin laivaston viimeisen aluksen, korvetti "Immacolata Concezionen" virkakautensa ensimmäisenä vuotena vuonna 1878. Alus oli tuolloin telakalla Ranskan Toulonissa, koska paavin valta oli vuodesta 1870 rajoittunut pelkkään Vatikaanin kaupunkiin. Nykyisin se on Milanossa Tieteen ja tekniikan museossa, mutta lippu ja pienoismalli ovat Lateraanipalatsissa sijaitsevassa Vatikaanin museossa.


title: Napoleon: Total War

text: Napoleon: Total War on The Creative Assemblyn kehittämä ja Segan julkaisema strategiapeli ja "Total War" -pelisarjan kuudes osa. Se julkaistiin Microsoft Windowsille ja OS X:lle helmikuussa 2010. Peli sijoittuu Napoleonin sotien aikaan ja pelialueena on Eurooppa, Pohjois-Afrikka ja Lähi-itä.


title: Napoleon: Total War

text: "Napoleon: Total War" on kehittyneempi versio sen edeltäjästä "ista", jossa muun muassa tekoälyn toimintaa on kehitetty.


title: Napoleon: Total War

text: Pelin kampanjan voi pelata viidellä eri maalla, jotka ovat Iso-Britannia, Ranska, Venäjä, Preussi ja Itävalta. Kampanjan tarkoituksena on valloittaa muilta mailta tiettyjä alueita, ja luoda mahdollisimman iso suurvalta. Eri valtioilla on erilaisia valtiomuotoja, jotka vaikuttavat muun muassa kansan tyytyväisyyteen. Valtiomuotoja ovat absoluuttinen monarkia eli totaalinen yksinvalta, perustuslaillinen monarkia ja tasavalta. Peliä pelataan vuoroissa, joissa ensin pelaaja tekee siirtonsa ja sen jälkeen on tekoälyn vuoro. Euroopan kampanja kestää vuodesta 1805 vuoteen 1815, jolloin vuoro vastaa kahta viikkoa pelissä. Euroopan kampanjan lisäksi pelissä on Egyptin kampanja, jossa yritetään valloittaa alueita Pohjois-Afrikassa ja Italian kampanja, jossa puolestaan pyritään valloittamaan alueita Italiassa.


title: Napoleon: Total War

text: Peli on saanut IGN:n arvostelussa arvosanan 8.9/10.


title: Napoleon: Total War

text: Peli on saanut GameSpotin arvostelussa arvosanan 8.5/10.


title: Angolan vaakuna

text: Angolan vaakuna on lipun ja kansallislaulun ohella Angolan kansallistunnus. Se otettiin käyttöön vuonna 1992.


title: Angolan vaakuna

text: Angolan vaakuna, kuten maan lippukin, on saanut runsaasti vaikutteita sosialististen maiden vaakunoista. Maan vaakunassa on kuvattu maan tulevaisuuteen viittaava nouseva aurinko, jonka päällä loistaa tähti. Se viittaa, paitsi maan loistavaan tulevaisuuteen, myös kansainvälisyyteen ja kansojen väliseen ystävyyteen. Lipussa on kuvattu ristikkäin olevat viidakkoveitsi machete ja kuokka, jotka viittaavat maanviljelyyn. Vaakunaa ympäröi kehä, jonka vasemmalla puolella on samoin maanviljelijöihin viittaavat, toisiinsa kiedotut puuvilla- ja kahvipensaan oksat sekä oikealla puolella teollisuustyöväestöön viittaava puolikas hammasratas. Vaakunan alapuolella on maan älymystöön viittaava avattu kirja sekä sen alla maan nimi portugaliksi: "República de Angola" (Angolan tasavalta).


title: Hopeapäät

text: Hopeapäät ("Diretmidae") on limapääkaloihin kuuluva heimo. Heimon lajit ovat syvän veden kaloja.


title: Hopeapäät

text: Hopeapäihin kuuluu neljä lajia kolmessa suvussa. Ne ovat keskikokoisia kaloja ja kasvavat korkeintaan 37 cm pitkiksi. Ruumiinrakenteeltaan hopeapäät ovat litteitä ja pyöreän- tai ovaalinmuotoisia. Silmä on hyvin suurikokoinen ja myös suu on suuri ja hampaat pienikokoiset. Kaloilla ei ole kylkiviivaa ja rintaevissä on piikki. Selkäeviä on yksi ja se on melko pitkä. Väriltään heimon lajit ovat hopeanhohtoisia.


title: Hopeapäät

text: Hopeapäiden heimon lajeja tavataan Atlantista, Intian valtamerestä ja Tyynestämerestä. Ne elävät 200–2 100 metrin syvyydessä merenpinnasta. Lajien ravintoa ovat pienet äyriäiset.


title: Kanadan alkuperäiskansat

text: Kanadan alkuperäiskansat ovat Kanadan alkuperäisasukkaita. Heidät jaetaan kolmeen ryhmään, "ensimmäisiin kansakuntiin" ( ), inuiitteihin ja métisseihin. Ensimmäisiin kansakuntiin luetaan kaikki alkuperäisasukkaat, jotka eivät ole arktisilla alueilla asuvia inuiitteja eivätkä osittain eurooppalaisperäisiä métissejä. Tämä ei kuitenkaan tarkoita sitä, että he olisivat kielellisesti tai kulttuurisesti keskenään samaa alkuperää.


title: Indianan osavaltionyliopisto

text:
Indianan osavaltionyliopisto on vuonna 1865 perustettu yliopisto, joka sijaitsee Terre Hautessa.
Yliopisto on arvioitu yhdeksi Keskilännen parhaista yliopistoista.


title: Indianan osavaltionyliopisto

text: Koulun urheilujoukkueista käytetään nimitystä Sycamores ja se kilpailee Missouri Valley Conferencessa.


title: Ekenäs Tidning

text: Ekenäs Tidning oli Tammisaaressa vuosina 1892–1893 ilmestynyt ruotsinkielinen sanomalehti.


title: Ekenäs Tidning

text: "Ekenäs Tidningin" perusti Tammisaaressa ilmestyneen "Västra Nylandin" linjaan tyytymätön paikallinen liikemiespiiri. Lehtien välinen kilpailu oli kovaa ja levikkialue liian pieni molemmille. Kahdesti viikossa ilmestyneen lehden päätoimittajana ja julkaisijana toimi Konstantin Elgh.


title: Herbert Stothart

text: Herbert Stothart (11. toukokuuta 1885 Milwaukee, Wisconsin – 1. heinäkuuta 1949 Los Angeles, Kalifornia) oli yhdysvaltalainen säveltäjä. Hän valmistui Wisconsinin yliopistosta, jonka jälkeen hän sävelsi musiikkia teatteriin. Broadwaylla Stothart teki yhteistyötä muun muassa Oscar Hammersteinin ja George Gershwinin kanssa. Stothart siirtyi Hollywoodiin 1929, jossa hänen ensimmäisten töidensä joukossa oli musiikin säveltäminen neuvostoliittolaiseen mykkäelokuvaan "Pietarin viimeiset päivät" (1927). Vuodesta 1930 alkaen aina kuolemaansa saakka Stothart oli Metro-Goldwyn-Mayerin palveluksessa. Hänet palkittiin parhaan musiikin Oscar-palkinnolla elokuvasta "Ihmemaa Oz" (1939).


title: Dagligt Allehanda

text: Dagligt Allehanda oli Helsingissä vuosina 1900–1901 ilmestynyt ruotsinkielinen sanomalehti.


title: Dagligt Allehanda

text: "Dagligt Allehanda" perustettiin ruotsinmielisten perustuslaillisten pää-äänenkannattajaksi "Nya Pressenin" ja "Aftonpostenin" lakkauttamisen jälkeen. Sen nimellisenä toimittajana ja julkaisijana toimi arkkitehti Jac. Ahrenberg. Seitsemästi viikossa ilmestyneen lehden linjaksi ilmoitettiin perustuslaillisuus ja isänmaallisuus. Viranomaiset lakkauttivat sensuurin tiukasti valvoman lehden syyskuussa 1901. Sen tilalle perustettiin "Helsingfors-Posten".


title: Borgå Tidning

text: Borgå Tidning oli Porvoossa vuosina 1838–1858 ilmestynyt ruotsinkielinen sanomalehti.


title: Borgå Tidning

text: "Borgå Tidning" perustettiin tiedotuslehdeksi Porvoon hiippakunnan papistolle. Se painotti myös kirjallista ja historiallista sisältöä ja kehittyi 1840-luvulla uutislehdeksi. 1850-luvulla "Borgå Tidning" keskittyi kirkollisiin ja koulupoliittisiin kysymyksiin ja kävi kiivasta polemiikkia uskonnolisesti vapaamielisen "Wiborgin" kanssa. Lehden ilmestyminen lakkasi Petter Widerholmin kirjapainon siirtyessä Helsinkiin.


title: Borgå Tidning

text: Lehti ilmestyi aluksi kahdesti, vuosina 1856–1857 kerran ja vuonna 1858 jälleen kahdesti viikossa. Levikki oli suurimmillaan 519 kappaletta vuonna 1844, mutta laski loppuvuosina alle kahden sadan. Päätoimittajina olivat Johan E. Öhman (1838–1845), Otto Mauritz Nordström (1846), Adolf Fredrik Siren (1847–1850), August Lindfors (1851 ja 1853–1854) ja L. Alm (1852).


title: Henry Blanke

text: Henry Blanke (30. joulukuuta 1901 Berliini, Saksa – 28. toukokuuta 1981 Kalifornia, Yhdysvallat) oli saksalaissyntyinen elokuvatuottaja. Hän aloitti 20-vuotiaana Ernst Lubitschin avustajana Ufalla Berliinissä. Blanke seurasi Lubitschia tämän siirtyessä Yhdysvaltoihin 1922, mutta palasi takaisin Saksaan tekemään Fritz Langin "Metropolista". Vuosina 1928–1930 Blanke oli Berliinissä valvomassa Warner Brosin Saksassa tapahtuvaa tuotantoa. Hän palasi Yhdysvaltoihin 1930, jossa hän vastasi Warnerin elokuvien monikielisistä versioista ja vuotta myöhemmin hänen vastuualueenaan oli koko studion tuotanto. Elokuvia Blanke tuotti Warnerille 1933–1961.


title: Borgå Nya Tidning

text: Borgå Nya Tidning oli Porvoossa vuosina 1892–1901 ilmestynyt ruotsinkielinen sanomalehti.


title: Borgå Nya Tidning

text: Lehti perustettiin uneliaana ja puolueellisena pidetyn "Borgåbladetin" kilpailijaksi. Linjaltaan maltillisen ruotsinmielisenä se korosti paikallisuuttaan ja ajoi erityisesti kansansivistyksen ja maaseutuväestön asiaa. Kenraalikuvernööri Bobrikov lakkautti avoimen perustuslailliseksi asettuneen lehden syyskuussa 1901.


title: Borgå Nya Tidning

text: Aluksi kolmesti ja vuodesta 1896 lähtien kahdesti viikossa ilmestyneen lehden levikki oli 550 kappaletta vuonna 1900. Päätoimittajina työskentelivät Karl Alexander Björkstén (1892–1895 ja 1897–1901) ja Konrad Björkstén (1896–1897) ja vastaavana toimittajana Edvard Rindell (1893–1901).


title: Barometern

text: Barometern oli Helsingissä vuonna 1861 ilmestynyt ruotsinkielinen sanomalehti.


title: Barometern

text: "Barometern" oli Suomen ensimmäisiä liberaalien aatteiden edustajia. Sen perustamisen taustalla oli pelko siitä, että keisarillisella manifestilla asetettu tammikuun valiokunta saattaisi korvata odotettujen valtiopäivien alkamisen. Kerran viikossa vajaan puolen vuoden ajan ilmestyneen lehden toimintaa jatkoi uusi liberaalilehti "Helsingfors Dagblad". "Barometernin" päätoimittaja Ernst Linder puolestaan alkoi julkaista suomenkielistä "Päivätärtä".


title: Kierikkala (Hämeenkyrö)

text: Kierikkala on kylä Hämeenkyrössä Pirkanmaalla. Kierikkalan nähtävyyksiin kuuluvat kirjailija F. E. Sillanpään synnyinkoti Myllykolu, sen yhteydessä toimiva Myllykolun kesäteatteri sekä entisen tehtaan työläisten asuntola "Kierikka".


title: Aftonposten

text: Aftonposten (vuosina 1892–1893 Aftonbladet, 1893–1895 Helsingfors Aftonblad) oli Helsingissä vuosina 1892–1900 ilmestynyt ruotsinkielinen sanomalehti.


title: Aftonposten

text: Lehden perusti faktori Viktor Pettersson. Sen kilpailija, kansanlehti "Folkvännen", yhdistettiin pian "Aftonbladetiin". Kesällä 1893 tehdyn konkurssin jälkeen lehti myytiin ruotsinmielisten muodostamalle yhtymälle, ja sen nimeksi tuli ensin "Helsingfors Aftonblad" ja vuonna 1895 "Aftonposten". Linjaltaan se oli maaseutuväestölle tarkoitettu ruotsinmielinen, kansanvalistusta korostava uutislehti. Jo aikaisemmin sensuurista kärsinyt "Aftonposten" sai helmikuun manifestin jälkeen määräaikaisen lakkautustuomion, ja syyskuussa 1900 kenraalikuvernööri Bobrikov lakkautti sen kokonaan. Lehden seuraajaksi perustettiin saman vuoden lopussa "Dagligt Allehanda".


title: Aftonposten

text: Kuudesti viikossa ilmestyneen lehden levikki liikkui 3 000 kappaleen molemmin puolin. Päätoimittajina työskentelivät Viktor Petterson (1892–1893), Ossian Reuter (1893–1895), Frans Johan Valbäck (1895–1898) ja Ernst Gråsten (1898–1900).


title: Koirankeksi

text: Koirankeksi on koirille tarkoitettu kiinteä ravintotiiviste, jonka jauhotaikinaan on lisätty liharehu- ja luujauhoja sekä vitamiineja. Toisinaan koirankekseistä tehdään luunmuotoisia.


title: Savon Työmies (1906–1918)

text: Savon Työmies (vuosina 1914–1917 Sanantuoja) oli Kuopiossa vuosina 1906–1918 ilmestynyt sosiaalidemokraattinen sanomalehti.


title: Savon Työmies (1906–1918)

text: Lehti perustettiin suurlakkoa seuranneella SDP:n nousukaudella. Sitä julkaisseen osuuskunnan suurimpia osakkaita olivat Kuopion ja Varkauden työväenyhdistykset. Lehden kirjoittelu oli värikästä ja jyrkkää, ja vuonna 1908 sen toimittaja sai kahdeksan kuukauden vankeustuomion majesteettirikoksesta. Viranomaiset lakkauttivat "Savon Työmiehen" ensimmäisen maailmansodan puhjettua, mutta keväällä 1915 sen tilalla alettiin julkaista uutta "Sanantuoja"-nimistä lehteä. Alkuperäisen nimensä lehti sai takaisin helmikuun vallankumouksen jälkeen, jolloin se oli Kuopion suurin sanomalehti. Sisällissodan aiheuttaman lakkauttamisen jälkeen sen tilalla alkoi ilmestyä SDP:n vasemmistosiipeä ja Suomen sosialistista työvänpuoluetta edustanut "Savon Kansa". "Savon Työmiehen" nimellä julkaistiin myöhemmin myös sosiaalidemokraattisia maakuntalehtiä.


title: Savon Työmies (1906–1918)

text: "Savon Työmies" ilmestyi aluksi kolmesti ja vuodesta 1917 lähtien kuudesti viikossa. Vuosina 1917–1918 sen rinnalla julkaistiin myös kolmipäiväistä painosta. Levikki oli aluksi 5 000 kappaleen tuntumassa, mutta nousi vuonna 1917 15 500 kappaleeseen. Päätoimittajina työskentelivät Antti Mäkelin (1906–1907), Johan Arvid Mustonen (1907), Kalle Hämäläinen (1907–1911), Otto Piisinen (1911–1914), Taavi Tainio (1917–1918) ja vastaavana toimittajana Edvard Halonen (1917–1918).


title: Andris Bērziņš (presidentti)

text: Andris Bērziņš (s. 10. joulukuuta 1944) on Latvian entinen presidentti. Hän voitti 2. kesäkuuta 2011 järjestetyt vaalit ja astui virkaan 8. heinäkuuta 2011 alkaneelle nelivuotiskaudelle. Latviassa presidentin valitsee maan parlamentti Saeima. Hän seurasi tehtävässä Valdis Zatlersia.


title: Andris Bērziņš (presidentti)

text: Bērziņš valmistui vuonna 1971 radioinsinööriksi Riian teknillisestä korkeakoulusta. Hänellä on tutkinto myös Latvian yliopiston taloustieteellisestä tiedekunnasta. Hän toimi pitkään Neuvosto-Latvian aikaisen "Elektrons"-yhtiön johtotehtävissä. Hän tuki Latvian itsenäistymistä 1991 ja kuului Latvian kansanrintamaan 1990–1993. Vetäydyttyään politiikasta vuosina 1993–2004 latvialaisen Latvijas Unibanka -pankin johtajana. Tämän jälkeen hän kuitenkin palasi politiikkaan ZZS-puolueen eli vihreiden ja maanviljelijöiden liiton riveissä. Bērziņš on varakas mies ja omistaa yli kolmekymmentä kiinteistöä eri puolilla maata.


title: Savon Työmies (1920–1921)

text: Savon Työmies oli Kuopiossa vuosina 1920–1921 ilmestynyt sosiaalidemokraattinen sanomalehti.


title: Savon Työmies (1920–1921)

text: "Savon Työmies" perustettiin SDP:n Kuopion piirin äänenkannattajaksi Suomen sosialistisen työväenpuolueen leiriin siirtyneen "Savon Kansan" tilalle. Puoluejohdon linjaa edustaneen lehden talous oli heikko, tilaajamäärä pieni ja journalistinen taso vaatimaton. SDP:n kannatuksen huvetessa "Savon Työmiestä" julkaissut Savon Työväen Sanomalehti Oy joutui konkurssin partaalle ja lehti lopetettiin syyskuussa 1921. Vuonna 1924 puolueen piirilehdeksi tuli mikkeliläinen "Vapaus", kunnes vuonna 1930 alettiin julkaista uutta "Savon Työmies" -nimistä lehteä.


title: Savon Työmies (1920–1921)

text: Kolmesti viikossa ilmestyneen lehden painos oli aluksi 1500, mutta vuonna 1921 enää 600 kappaletta. Päätoimittajina ja vastaavina toimittajina työskentelivät Kalle Hyvärinen (1920), Emil Pienimäki (1920–1921), Hugo Virtanen (1921) ja Paavo Leppänen (1921).


title: Savon Työmies

text: Savon Työmies voi tarkoittaa seuraavia asioita:


title: Rusokoiranhammas

text: Rusokoiranhammas ("Erythronium dens-canis") on eteläeurooppalainen liljakasvi, jolla on nuokkuvat, yleensä vaaleanpunaiset kukat. Rusokoiranhammasta kasvatetaan usein puutarhakasvina.


title: Parícutin

text: Parícutin on sammunut kartiotulivuori lähellä Uruapan kaupunkia Michoacánin osavaltiossa, Meksikossa. Tulivuori syntyi yllättäen 20. helmikuuta 1943, ja sen huomasi meksikolainen maanviljelijä, kun savua ja tuhkaa näytti tulevan viljelijän maissipellosta.


title: Parícutin

text: Ensimmäisen vuoden aikana tulivuori oli kasvanut jo 450 metriä korkeaksi alkuperäisestä tasosta ja merenpinnasta mitattuna sen korkeus oli 2280 metriä. Purkausten seurauksena kaksi lähikylää Parícutin (jonka mukaan tulivuori nimettiin) sekä Nuevo San Juan Parangaricutiro olivat peittyneet tuhkaan ja laavaan. Kylien asukkaat saatiin kuitenkin turvallisesti evakuoitua. Tulivuori jatkoi purkautumistaan kahdeksan vuoden ajan vuoteen 1952 saakka, jolloin tulivuori muuttui nukkuvaksi tulivuoreksi. Kun se lopetti purkautumisen sen korkeus oli 2808 metriä merenpinnasta.


title: Parícutin

text: Kuvia tulivuoresta esiintyi elokuvassa "Kastilian valloittaja", joka julkaistiin vuonna 1947.


title: Sanantuoja

text: Sanantuoja voi tarkoittaa seuraavia asioita:


title: Arbetarbladet

text: Arbetarbladet (vuosina 1949–1958 Arbetarbladet – Svenska Demokraten, 1958–1971 Svenska Demokraten) oli Helsingissä vuosina 1919–2009 ilmestynyt ruotsinkielinen sosiaalidemokraattinen sanomalehti. Vuoden 2010 alusta lähtien se ilmestyy nettilehtenä.


title: Arbetarbladet

text: Lehti perustettiin sisällissodan aikana lakanneen Finlands Svenska Arbetarförbundin äänenkannattajan "Arbetetin" tilalle. Sen kustantajana toimi aluksi "Suomen Sosialidemokraattia" julkaissut Oy Kansanvalta, kunnes vuonna 1933 perustettiin oma yhtiö Arbetarförlaget Ab. Taloudellisesti kannattamattomalla "Arbetarbladetilla" on ollut suuri merkitys ruotsinkielisen työväestön keskusteluvälineenä. Sotien välillä se oli myös huomattava kulttuurilehti.


title: Arbetarbladet

text: "Arbetarbladet" ilmestyi yleensä kahdesta kolmeen kertaan viikossa. Vuonna 1949 se oli kuusipäiväinen ja vuonna 1986 siitä tuli viikkolehti. Lehden levikki oli suurimmillaan 5 100 kappaletta vuonna 1945. Vuonna 1980 se oli 4 100 ja vuonna 2004 2 100 kappaletta.


title: Arbetarbladet

text: Päätoimittajina työskentelivät:


title: Social-Demokraten

text: Social-Demokraten oli Helsingissä vuosina 1907–1908 ilmestynyt ruotsinkielinen sosiaalidemokraattinen sanomalehti.


title: Social-Demokraten

text: "Social-Demokraten" perustettiin lokakuussa 1907 lakanneen "Arbetarenin" tilalle. Lehden tilaajakunta jäi odotettua pienemmäksi, ja se lopetettiin taloudellisten vaikeuksien takia jo syyskuussa 1908. Linjaltaan se edusti edeltäjänsä tapaan lähinnä revisionistista sosialismin tulkintaa.


title: Social-Demokraten

text: Lehti ilmestyi kahdesti viikossa reilun puolentoista tuhannen kappaleen painoksena. Sen päätoimittajana ja julkaisijana toimi William Lundström.


title: Arbetaren

text: Arbetaren oli Helsingissä vuosina 1900–1907 ilmestynyt ruotsinkielinen sosiaalidemokraattinen sanomalehti.


title: Arbetaren

text: Vuonna 1899 perustetun Finlands Svenska Arbetarförbundin julkaisema "Arbetaren" oli ensimmäinen ruotsinkielinen työväenliikkeen sanomalehti. Vuoteen 1903 saakka sen taustavoimina vaikutti joukko ruotsinkielisiä kulttuuriradikaaleja kuten Arvid Mörne ja Herman Gummerus. Lehden linja oli aluksi varovaisen revisionistinen, mutta terävöityi vuoden 1905 jälkeen. Ilmestymistiheyden lisääminen ja oman kirjapainon perustaminen romahdutti julkaisijoiden talouden, ja lehti oli pakko lopettaa lokakuussa 1907. Sen seuraajaksi perustettiin vielä saman vuoden aikana "Social-Demokraten".


title: Arbetaren

text: Lehti ilmestyi aluksi kerran, vuodesta 1905 lähtien kahdesti tai kolmesti ja vuonna 1907 kuudesti viikossa. Levikki oli loppuvaiheessa 3 500 kappaletta. Päätoimittajina ja vastaavina toimittajina työskentelivät Reino Drockila (1901–1903), Anders Käcklund (1904–1905), K. H. Wiik (1905), K. G. K. Nyman 1905–1906, Anton Caselius (1906–1907) ja A. E. Usénius (1907).


title: Stade Roland-Garros

text: Stade Roland-Garros on Pariisissa, Ranskassa sijaitseva tenniskeskus. Siellä järjestetään vuosittain Grand Slam -tason tennisturnaus, Ranskan avoimet. Tennispyhättö rakennettiin vuoden 1928 Davis Cupia varten, ja se nimettiin ensimmäisessä maailmansodassa kunnostautuneen sotasankari Roland Garrosin mukaan, koska se oli yksi kaupan ehdoista, kun stadionia varten ostettiin maa-alue.


title: Stade Roland-Garros

text: Vuonna 2011 Ranskan Tennisliitto järjesti äänestyksen, jossa äänestettiin turnauksen siirtämisestä toiseen paikkaan tilanpuutteen vuoksi. Nykyinen paikka sai kuitenkin eniten ääniä, ja tämän myötä aluetta joudutaan laajentamaan. Roland-Garrosin alue on kaikista pienin neljästä Grand Slam -turnauksesta, kooltaan se on 8,5 hehtaaria. Uudistuneen tenniskeskuksen on määrä valmistua vuoteen 2019 mennessä.


title: Stade Roland-Garros

text: Court Philippe Chatrier on tenniskeskuksen keskuskenttä, joka rakennettiin vuonna 1928. Istumapaikkoja kentällä on noin 15 000. Vuonna 2001 keskuskenttä nimettiin Philippe Chatrierin mukaan. Chatrier toimi Ranskan Tennisliiton johtajana vuodesta 1973 vuoteen 1993. Hän myös auttoi tenniksen takaisin vuoden 1988 kesäolympialaisiin. Kentällä pelataan aina loppuottelut sekä lukuisia muita otteluita.


title: Stade Roland-Garros

text: Court Suzanne Lenglen on alueen toiseksi suurin kenttä, jonne mahtuu 10 000 katsojaa. Kenttä rakennettiin vuonna 1994, ja sen alkuperäinen nimi oli Court A. Vuonna 1997 se nimettiin Ranskan menestyneimmän naistennispelaajan, Suzanne Lenglenin mukaan. Hän voitti naisten kaksinpelin Ranskan avoimissa kuusi kertaa, sekä nelinpelin kahdesti ja sekanelinpelin seitsemästi.


title: Stade Roland-Garros

text: Court 1 on alueen kolmanneksi suurin kenttä. Se rakennettiin vuonna 1980, ja sinne mahtuu 3 805 katsojaa.


title: Stade Roland-Garros

text: Yhteensä tenniskeskuksessa on 20 massakenttää.


title: Korpilampi-seminaari

text: Korpilampi-seminaari oli Korpilampi-hotellissa Espoossa 5.–6. syyskuuta 1977 pidetty talouspoliittinen seminaari, jonka kokoonkutsujana oli pääministeri Kalevi Sorsa. Paikalle oli kutsuttu Suomen poliittisten puolueiden, etujärjestöjen ja elinkeinoelämän eliitti, osanottajia oli 350. Myyttiseen maineeseen nouseessa kokouksessa synnytettiin poliittinen konsensus Suomen tulevasta talouspolitiikasta.


title: Korpilampi-seminaari

text: Kokouksen taustalla oli taloudellisesti epävakaa aika, ja Sorsan hallitus oli laatinut elvytyspaketin, jonka taakse oli saatava laaja yhteisymmärrys. Tämä saatiin aikaan "sulkemalla ulos yhteistoimintakyvyttömät ja luomalla valittujen osalta ryhmän sisäistä yhteenkuuluvuutta ja yhteistä ymmärrystä suomalaisen yhteiskunnan tilasta".


title: Korpilampi-seminaari

text: Jukka Tarkan mukaan kokouksen hahmotteli Eva, mutta Evan jäsenet eivät olleet kutsuttuina evalaisina, jotta kommunisteille ei olisi näytetty sosiaalidemokraattien läheisiä suhteita Evan vuorineuvoksiin. Elvytys sai kokouksessa Jouko Kajanojan mukaan uuden sisällön, ja sillä alettiin tarkoittaa elinkeinoelämän elvytystä.


title: Korpilampi-seminaari

text: Seminaarista syntyi käsite Korpilammen henki, jolla viitataan konsensukseen.


title: Korpilampi

text: Korpilampi tarkoittaa muun muassa seuraavia


title: Retkikunta 28

text: Retkikunta 28 () oli Kansainvälisen avaruusaseman 28. miehistö. Retkikunta alkoi 23. toukokuuta 2011 Sojuz TMA-20:n irtautuessa asemasta. Asemalle jääneet 4. huhtikuuta 2011 Sojuz TMA-21:llä saapuneet Retkikunta 27:n jäsenet jatkoivat asemalla Retkikunta 28:n miehistössä. 7. kesäkuuta 2011 asemalle laukaistiin loput retkikunnasta lennolla Sojuz TMA-02M. Täydennysmiehistö telakoitui avaruusasemaan 10. kesäkuuta kello 0.18 Suomen aikaa. Retkikunta päättyi suunnitelmien mukaan 16. syyskuuta 2011 Sojuz TMA-21:n irtautuessa asemasta. Borisenko, Samokutjajev ja Garan 1askeutuivat Sojuzin kyydissä keskiseen Kazakstaniin.


title: Retkikunta 28

text: Viimeiset sukkulalennot STS-134 "Endeavour" ja STS-135 "Atlantis" vierailivat retkikunnan aikana asemalla. STS-135 vei aseman jäähdytysjärjestelmän rikkoutuneen ammoniakkipumppumoduulin mukanaan Maahan vian selvittämiseksi. Garan ja Fossum siirsivät 12. heinäkuuta 2011 suorittamallaan avaruuskävelyllä pumppumoduulin Atlantiksen rahtiruumaan.


title: Myyntitykit

text: Myyntitykit ("Glengarry Glen Ross") on vuonna 1992 ensi-iltansa saanut draamaelokuva, joka perustuu David Mametin samannimiseen näytelmään. Se kuvaa neljän kiinteistövälittäjän elämää kahden päivän ajan, kun nämä ovat saaneet kuulla esimiehiltään, että viikon kuluttua kaikki välittäjät kahta lukuun ottamatta irtisanottaisiin.


title: Myyntitykit

text: Elokuva sai ensi-iltansa Venetsian elokuvajuhlilla, joilla Jack Lemmon palkittiin parhaan miesnäyttelijän Volpi Cup -palkinnolla. Elokuva ei ollut taloudellinen menestys, sillä se tuotti Yhdysvalloissa vain 10,7 miljoonaa dollaria, mikä alitti sen käyttämän budjetin. Kriitikot kuitenkin ottivat elokuvan vastaan korkein arvosanoin, ja Al Pacino ansaitsi siitä parhaan miessivuosan Oscar- ja Golden Globe -ehdokkuudet.


title: Myyntitykit

text: "Video-oppaassa" vuodelta 1994 Bello Romano kutsuu elokuvaa kiihkeäksi ja armottomaksi liike-elämän kuvaukseksi ja antaa sille täydet viisi tähteä.


title: World Series of Poker 2010

text: World Series of Poker 2010 oli 41. WSOP-tapahtuma. Se alkoi 28. toukokuuta 2010 ja kesän osuus turnauksesta päättyi 17. heinäkuuta 2010. Kaikki sen turnaukset pelattiin Rio All Suite Hotel and Casinolla Las Vegasissa. Kolmatta kertaa WSOP:n pääturnauksen finaalipöytä pelattiin loppuun vasta myöhemmin syksyllä "November Nine"-nimellä kutsun konseptin mukaan 6. - 9. marraskuuta 2010. Syyskuussa Lontoossa pelattiin erillinen World Series of Poker Europe -turnaussarja, jonka voittajat saivat myös WSOP-rannekkeen. Vuoden 2010 WSOP:ssa Las Vegasissa pelattiin kaikkiaan 57 turnausta. Pääturnauksen voittaja oli kanadalainen Jonathan Duhamel, jonka voittama ykköspalkinto oli 8 944 310 dollaria. Pääturnaukseen osallistui 7319 pelaajaa.


title: World Series of Poker 2010

text: Merkittävin muutos turnausohjelmassa aiempiin vuosiin 2006–2009 oli 50–000 dollarin H.O.R.S.E.-turnauksen korvaaminen The Poker Player's Championship -turnauksella. The Poker Player's Championshipissa pelattiin 8 eri pokerimuotoa, kuitenkin finaalipöydässä pelattiin ainoastaan no limit texas hold'emia.


title: Arc de Triomphe du Carrousel

text: Arc de Triomphe du Carrousel on riemukaari Place du Carrousel -aukiolla Pariisin kaupungissa Ranskassa. Riemukaarta alettiin rakentaa vuonna 1806 ja se valmistui vuonna 1808. Portti rakennettiin Napoleonille hänen saavutettuaan monia voittoja sodassa. Portti on 19 metriä korkea ja 23 metriä leveä. Riemukaaren arkkitehteina toimi Charles Percier ja Pierre François Léonard Fontaine.


title: Arc de Triomphe du Carrousel

text: Tämä niin sanottu Pariisin ensimmäinen riemukaari sijaitsee samalla kaupunkiakselilla kuin kuuluisa Riemukaari sekä 1989 valmistunut Grande Arche.


title: Ja oikeutta kaikille

text: Ja oikeutta kaikille ("...And Justice for All") on Norman Jewisonin ohjaama oikeussalidraama, joka sai ensi-iltansa vuonna 1979. Elokuvassa näyttelevät Al Pacino, John Forsythe, Jack Warden, Lee Strasberg, Jeffrey Tambor, Christine Lahti, Craig T. Nelson ja Thomas G. Waites. Se oli myös 75-vuotiaan Sam Levenen viimeinen elokuva. Elokuvan käsikirjoituksen kirjoittivat Valerie Curtin ja Barry Levinson, ja se nimitettiin Oscard-ehdokkaaksi parhaasta käsikirjoituksesta.


title: Ja oikeutta kaikille

text: Käsikirjoituksen lisäksi Oscar-ehdokkuuden ansaitsi Al Pacinon roolisuoritus, joka oli ehdolla parhaan miespääosan palkinnolle. Pacino nimitettiin suorituksellaan myös Golden Globe -ehdokkaksi.


title: Ja oikeutta kaikille

text: "Video-oppaassa" vuodelta 1994 Bello Romano moitti elokuvan käsikirjoitusta epätasaiseksi ja antoi elokuvalle kolme tähteä viidestä, mikä vastaa sanallista arviota ”hyvä”.


title: The Incredible Machine

text: The Incredible Machine tarkoittaa seuraavia asioita:


title: Doina Klezmer

text: Doina Klezmer on suomalainen klezmermusiikkia soittava nelihenkinen yhtye. Yhtyeeseen kuuluu Markku Lepistö (haitari), Hannu Vasara (viulu), Tapani Jämsen (rummut) sekä Sampo Lassila (kontrabasso). Yhtye on julkaissut kaksi pitkäsoittoa ja oli ehdolla Teosto-palkinnon saajaksi vuonna 2004 levystä "Nomada".


title: Doina Klezmer

text: Doina Klezmer etsii tyyleissään sävyjä, joissa on sekä perinteistä klezmeriä että vivahteita eri musiikityyleistä maailmalta. Osa bändin kappaleista on tunnettuja, yhtyeen itse sovittamia klezmerkappaleita. Sampo Lassila on myös säveltänyt ohjelmistoa yhtyeelle.


title: Doina Klezmer

text: Doina Klezmer kokosi yhtyeen vuonna 1996 ja debyyttialbumi Sorja Tanz ilmestyi vuonna 2001. Yhtye on esiintynyt sen jälkeen aktiivisesti esimerkiksi erilaisilla festivaaleilla niin Suomessa kuin ulkomaillakin. Toinen pitkäsoitto Nomada julkaistiin vuonna 2004. Doina on tehnyt tiiviisti yhteistyötä muiden taiteilijoiden kanssa. Viimeisin ja yhä vireillä oleva yhteistyö on Johanna af Schulténin, Michael Baranin, Kjell Westön, Hanna Käyhkön ja Lotta Westermarckin kanssa. Westön teksteihin perustuva teos “Kun katsot arpea – minns du såret” kantaesitettiin Helsingin Korjaamo-teatterissa ti 8.3.2011.


title: Kennedy Nwanganga

text: Kennedy Ugoala Nwanganga (s. 15. elokuuta 1990) on nigerialainen jalkapalloilija, joka edustaa tällä hetkellä Suomen korkeimmalla sarjatasolla pelaavaa turkulaista FC Interiä.


title: Kennedy Nwanganga

text: Vuonna 2009 hallitseva Veikkausliigan mestari, FC Inter palkkasi Nigerian entisen alle 17-vuotiaiden maajoukkuepelaajan nigerialaisesta NAF Rockets FC:stä. Kennedy pelasi Veikkausliigaa kaksi kautta Interin riveissä, tehden 43 ottelussa 13 maalia.


title: Kennedy Nwanganga

text: 14. marraskuuta 2010 Kennedy solmi kolme ja puoli vuotta kestävän sopimuksen belgialaisen KRC Genkin kanssa.


title: Kennedy Nwanganga

text: Ensimmäisellä puolivuotisella Kennedy pääsi usein vaihdosta pelaamaan, ratkaistakseen lopulta Genkin mestaruuden puskemalla maalin Standard Liègeä vastaan kauden 2010-2011 pudotuspeleissä.


title: World Series of Poker 2011

text: World Series of Poker 2011 on 42. WSOP-tapahtuma. Se alkoi 31. toukokuuta 2011 ja kesän osuus turnauksesta päättyi 19. heinäkuuta 2011. Kaikki sen turnaukset pelattiin Rio All Suite Hotel and Casinolla Las Vegasissa. Neljättä kertaa WSOP:n pääturnauksen finaalipöytä pelattaan loppuun vasta myöhemmin syksyllä "November Nine"-nimellä kutsun konseptin mukaan alkaen 5. marraskuuta. Vuoden 2011 WSOP:ssa Las Vegasissa pelataan kaikkiaan 55 turnausta. Lokakuussa 2011 pelataan Cannesissa, Ranskassa erillinen World Series of Poker Europe -turnaussarja, jonka voittajat saivat myös WSOP-rannekkeen.


title: Suomalais-Japanilainen Yhdistys

text: Suomalais-Japanilainen Yhdistys ry on Japanista sekä Suomen ja Japanin välisestä ystävyydestä kiinnostuneiden ystävyysyhdistys. Yhdistys on perustettu vuonna 1935 ja se oli Suomen toinen kansainvälinen ystävyysyhdistys. Yhdistyksen ensimmäinen puheenjohtaja oli professori Gustaf Ramstedt, Suomen ensimmäinen asianhoitaja Tokiossa.


title: Suomalais-Japanilainen Yhdistys

text:
Yhdistys järjestää erilaisia kursseja ja harrastepiirejä, esim. Japanilaisen ruoan valmistuksesta ja Japanin matkailusta
sekä järjestää tai on mukana monissa eri tapahtumissa, kuten Roihuvuoren Hanamijuhla ja Japanipäivä.
Yhdistys on myös julkaissut joukon kirjasia Japanin kulttuurista ja kielestä.
Yhdistyksen jäsenjulkaisu, Kokoro (心), ilmestyy neljä kertaa vuodessa.


title: Frank Gresley

text:
Frank Gresley (1855 - 1936) oli brittiläinen taidemaalari. Hän maalasi pääasiassa akvarellejä maisemista. Hänen tunnetuimpia töitään ovat maisemat Trent-joelta Swarkestonen kohdalta, Barrowista ja Inglebystä. Gresleyn isä James Stephen Gresley oli taiteilija ja useiden taideseurojen jäsen. Frank itse pyydettiin paikalliseen taidetoimikuntaan valitsemaan näyttelyihin teoksia. Myös Frankin kahdesta pojasta Haroldista ja Cuthbertista tuli taiteilijoita. Cuthbert maalasi posliinia Royal Crown Derbyn posliinitehtaalla, ja Harold isänsä tavoin maisemia vesiväreillä.
Gresley eli suurimman osan elämästään Derbyshiren Chellastonissa. Alfred E. Goodey lahjoitti kokoelman hänen teoksiaan Derbyn kaupunginmuseolle. Vuonna 2001 museo järjesti suuren näyttelyn Gresley taiteilijasuvun teoksista.